Hoot Studios | Audio Post Production | Cardiff | Sound Design\nEin Genelec 7270a newydd, gyda technoleg ‘SAM’\nYn ddiweddar i ni wedi buddsoddi mewn seinydd ‘subwoofer’ newydd gan Genlec, model 7270a, sy’n cyfleu sain arbennig o glir, yn enwedig y bass. Mae’r seinydd yma wedi bod ar ein rhestr dymuniad ers tro a nawr mae’n wych cael cyfle i’w ddefnyddio.\nMae’r seinydd newydd yn ei’n galluogi i gymysgu sain yn stereo arferol, 5.1 (Surround Sound) ac 7.1. Rhaid i mi gyfaddef nad oeddwn yn disgwyl i’r sain fod mor ddwfn a chryf.\nMae’r manylion y 7270a yn drawiadol gyda amledd 19Hz isaf, ac allbwn SPL uchel. Y nodwedd fwyaf trawiadol yw’r dechnoleg ‘SAM’ (Smart Active Monitoring) o fewn y seinydd. Fel rhan o’r system gyda’r uchelseinyddion 8250a gan Genlec gallwch wirio eich amgylchedd gwrando yn awtomatig. Mae'r broses hon yn cael ei rheoli gan feddalwedd GLM 2.0 a meicroffon yng nghanol yr ystafell. Mae’r system yn sicrhau bod y lefelau ac amledd cywir yn cael eu clywed lle bynnag yr ydych yn eistedd o fewn y stiwdio.\nMae’r system yn cadarnhau bod yr holl amleddau isel, canol ac uchel i gyd yn cael ei clywed yn gywir. Os oes gennych gleient yn eistedd mewn lle wahanol i’r dybiwr yn yr ystafell, ar soffa yng nghefn yr ystafell fel enghraifft, bydd y system yn newid yr amledd a lefelau sain yn awtomiatig i wneud yn siwr fod y person yna yn gallu clywed yn glir.\nDa cael tegan newydd i chwarae gyda!\nFelly, ar y nodyn hwnnw diolch am ddarllen.\nEin dyn ni yn Rio\nPob lwc i'n dylunydd sain Nick sydd yn Rio yn gweithio ar brosiect sy'n gysylltiedig â'r Gemau Olympaidd. Mae fe wedi mynd a’u kit chwaraeon jyst rhag ofn!\nHysbyseb Llaeth Y Llan\nPan ddaeth Tom Bryan o Gynhyrchiadau Shark Biscuit i siarad a fi am y brosiect yma reoddwn yn ysu i gael fy nhanedd i fewn i’r gwaith. Roedd yn gyfle i mi ddefnyddio bron pob un declyn newydd sbon yn y stiwdio.\nY peth cyntaf oedd recordio y droslais ar gyfer y hysbyseb. Roedd yn bleser cael croeso y gyn-chwaraewr rygbi Rick O'Shea i fewn i’r stiwdio, y person perffaith am y droslais yma. Defnyddiais ein meicroffon ‘U87ai’ gan Neumann, un o glasuron yr ystafell drosleisio. Roedd Tom hefyd am i mi ychwanegu effeithiau sain a dylunio sain syml ar y prosiect. Gyda llyfrgell enfawr o effeithiau sain roedd hi’n digon hawdd dewis effeithiau sain i gyd-fynd gyda’r hysbyseb. Y cam nesaf oedd i ddechrau cymysgu’r sain. Defnyddiais ein desg gymysgu newydd, y C24 gan AVID/Digidesign.\nAr ôl i mi wneud yn siwr bod pawb yn hapus gyda’r sesiwn roedd hi’n amser defnyddio meddalwedd newydd sy’n sicrhau bod y sain yn cydymffurfio gyda lefelau newydd R128. Defnyddiais feddalwedd R128 gan iZotope.\nMae’r hysbyseb wedi’i ddarlledu ar ITV Cymru Wales, ynghyd â fersiwn Gymraeg sydd yn cael ei ddarlledu ar S4C. Fe wnes i fwynhau gweithio ar y prosiect, a cafodd Tom o Shark Biscuit adborth da am y gwaith.\nEi’n desg newydd, gan Argosy, ar gyfer y C24\nEdrychwch ar ein desg ‘Argosy 90’ newydd i ddal ein desg cymysgu (y C24). Mae’n cwblhau'r adnewyddiad o Stiwdio 2. Am fwy o wybodaeth ffoniwch 029 20 450 950.


Blog yr Hogyn o Rachub: creadigol\nVisualizzazione post con etichetta creadigol. Mostra tutti i post\nMân wrthgyferbyniadau mawr byw\nDydi bywyd fawr ddim onid ydyw’n gydblethiad godidog ac anghyfforddus o wrthgyferbyniadau. Does fawr ddim nad ydyw’n llwyddo ei groesi ei hun; gwên drist a deigryn hapus, haul oer y gaeaf, eiliadau dyfnion sgwrs ysgafn; rhyddhad aflwyddiant a gwewyr gweld yr un sy’n tanio’th galon; jyst bod yn chdi dy hun heb wybod pwy ddiawl ‘di hwnnw. Y bodlondeb a deimlaf o wneuthur na chlywed dim a gwacter dwfn gorfod gwneud popeth. Unigedd mewn cwmni ac ymberthyn unigedd. Blinder sy’n canlyn paned o goffi mewn tipyn o gaffi ac egni a enynnir gan nofio urddasol elyrch ar ddiwrnod niwlog disymud. Myfyrio am farw a phrysurdeb difeddwl byw. Goleuadau stryd sy’n tywyllu’r enaid; duwch nos yn goleuo’r sêr. Sêr bychain dy ben yw heulwen dy ddydd, tra bod heuliau’th fyd yn gyson ymachlud.\nMoment od y bore, dal dy lygaid dy hun yn y drych wrth hanner brwsio dy ddannedd yn ddifynadd dros sinc sydd angen ei llnau. Gweld y cyfan heb weld dim. Dy dalcen yn hirach nag y bu mewn hen luniau. Y llinellau newydd fel camlesi’r lleuad, yn ensynio blinder ond yn deillio o oriau maith o chwerthin a’r hwyl a aeth i garchar y gorffennol; adeg a ddiflannodd ond sy’n esgor ar yr hyn sydd eto i ddod. A’r hen lygaid na elli ond â syllu iddynt; lympiau blonegog meddal sy'n cyfleu llond enaid o dân a rhew, o gas a charu. Yr un teimlad â methu â pheidio ag edrych ar ddamwain car. Gan un edrychiad gweled cant o bethau a aeth o’u lle, a dychmygu'r un peth hwnnw all unioni’r cyfan.\nY ffordd anghysurus honno o wybod popeth mewn eiliad hyd at ddyfnion meithaf môr ein bod, ac anghofio’r cyfan ymhen awr neu fis neu flwyddyn. Y ffordd y mae pob cam yn nesáu at rywbeth ac yn ymbellhau rhag llall. Y ffordd y mae meiddio dy roi dy hun i obaith yn fwy o fraw nag o fendith.\nY ffordd y mae popeth yn y byd mawr crwn yn wrthgyferbyniad llwyr, a’r gwrthgyferbyniadau hynny sy’n creu pob peth. A’r ffaith fy mod i’n gwybod hyn oll, heb imi erioed ei ddysgu.\nmwydrwyd gan Hogyn o Rachub am 14:24 Nessun commento:\nPynciau: creadigol, synfyfyrio


Canolfan Bedwyr yn Agor ei Drysau i’r Byd – Newyddion a Digwyddiadau, Prifysgol Bangor\nMr Wyn Thomas a Dr Llion Jones y tu allan i gartref newydd Canolfan Bedwyr Bydd nifer o brojectau arloesol sy’n hyrwyddo a chefnogi defnydd o’r Gymraeg yn cael eu dathlu heddiw (12 Hydref 2011) wrth i Ganolfan Bedwyr, canolfan gwasanaethau Cymraeg Prifysgol Bangor, agor drysau ei chartref newydd i’r cyhoedd\nMae Canolfan Bedwyr, sy’n dathlu ei phen-blwydd yn 15 oed y mis hwn, wedi symud i adeilad ysblennydd Neuadd Dyfrdwy sy’n rhan o’r Ganolfan Rheolaeth ar Ffordd y Coleg. Bydd y ganolfan yn agor drysau ei swyddfeydd newydd rhwng 11 a 5 heddiw er mwyn i staff a myfyrwyr y Brifysgol a’r cyhoedd yn gyffredinol gael cyfle i ddysgu mwy am y gwaith sy’n digwydd yno.\nDros y blynyddoedd, mae Canolfan Bedwyr wedi ennill bri cenedlaethol a rhyngwladol, nid yn unig am ei gwaith yn datblygu a hyrwyddo’r Gymraeg yn y Brifysgol ei hun ond hefyd am ei gwaith yn hwyluso defnydd ohoni yn llawer ehangach. Mae rhai o brojectau diweddaraf y ganolfan yn adlewyrchu’r gwaith y mae’r Ganolfan yn ei wneud yn y Brifysgol a’r byd mawr. Ar gyfer anghenion mewnol y Brifysgol, datblygwyd systemau rheoli llif gwaith a chof cyfieithu ar gyfer yr uned gyfieithu yn ogystal â gwefan ‘Cymorth Cymraeg’ ar gyfer hwyluso defnydd o’r Gymraeg ymhlith staff a myfyrwyr. Yn allanol, mae’r ganolfan wedi sicrhau cytundebau gan Adran Addysg a Sgiliau Llywodraeth Cymru i arwain cynllun i ddatblygu sgiliau Cymraeg athrawon a darlithwyr ac i ddatblygu terminoleg ar gyfer y sectorau uwchradd ac addysg bellach.\nMae Canolfan Bedwyr hefyd yn gweithredu fel cangen weinyddol y Coleg Cymraeg Cenedlaethol ym Mangor ac mae’r cartref newydd ar Ffordd y Coleg yn darparu presenoldeb gweladwy i’r Coleg Cymraeg ar gampws Prifysgol Bangor.\nDywedodd Dr Llion Jones, Cyfarwyddwr y Ganolfan: “Wrth i ni agor ein drysau a gwahodd pobl i brofi’r gwaith arloesol sy’n digwydd yn y ganolfan, rydym yn dathlu nifer o ddatblygiadau sydd yn cyfrannu’n ymarferol at nod Llywodraeth Cymru o gynyddu defnydd o’r Gymraeg. Ar yr un pryd, rydym yn falch o fod yn ganolbwynt i ymdrechion Prifysgol Bangor i ddatblygu a chryfhau ei safle fel y Brifysgol arweiniol o ran y Gymraeg ac addysg uwch trwy gyfrwng y Gymraeg”.\nDarlithwyr newydd ( chwith-dde) Dr Myfanwy Davies, Enlli Huws, Dr Manon Jones, Dr Paula Roberts, Dr Manon Mathias a ( canol) Dr Owain Llwyd (yn absennol o'r llun mae Dr Craig Owen Jones) Dywedodd Mr Wyn Thomas, Dirprwy Is-Ganghellor Prifysgol Bangor gyda chyfrifoldeb penodol am y Gymraeg: “Rydw i’n eithriadol o falch fod y Brifysgol wedi gallu rhoi i Ganolfan Bedwyr y cartref teilwng y mae ei gwaith blaengar yn ei haeddu gan ddarparu man canolog hefyd ar gyfer gweithgarwch y Coleg Cymraeg Cenedlaethol ym Mangor.”\nGweler hefyd wefan y Ganolfan www.bangor.ac.uk/canolfanbedwyr


Sodaville, Oregon - Wicipedia\n0.800382 km², 0.31 mi²\n150 metr, 492 troedfedd\nDinas yn Linn County, yn nhalaith Oregon, Unol Daleithiau America yw Sodaville, Oregon. ac fe'i sefydlwyd ym 1880. Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Cefnfor Tawel, UTC−08:00.\nMae ganddi arwynebedd o 0.800382 cilometr sgwâr (1 Ebrill 2010), 0.31 ac ar ei huchaf mae'n 150 metr, 492 troedfedd yn uwch na lefel y môr. Yn ôl cyfrifiad y wlad, poblogaeth y dref yw: 308 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Sodaville, Oregon\nCeir nifer o bobl nodedig a anwyd yn Sodaville, gan gynnwys:\nMartha Beck peroriaethwr Sodaville, Oregon 1900 1997\nWedi dod o "https://cy.wikipedia.org/w/index.php?title=Sodaville,_Oregon&oldid=10790756"\nNewidiwyd y dudalen hon ddiwethaf ar 18 Tachwedd 2020, am 12:45.


Hafan>Cymryd rhan>Cyfleoedd gwaith>Gweithio i'r Cynulliad>Gweld y swyddi>Swyddogion Diogelwch\nBand cyflog: £19,314 - £23,013 y flwyddyn am swydd amser llawn a pro rata ar gyfer staff rhan amser (cymorth tîm)\nFel swyddog diogelwch, byddwch yn gyfrifol am ddiogelwch pawb sy'n ymweld â Chynulliad Cenedlaethol Cymru neu'n gweithio ynddo, ac am eu cadw'n saff. Byddwch hefyd yn bwynt cyswllt cyntaf i Aelodau'r Cynulliad, Staff Cymorth Aelodau'r Cynulliad, staff y Comisiwn a phobl eraill sy'n gweithio yn ystadau'r Cynulliad neu'n ymweld â hwy. Mae'r ystâd yn cynnwys y Senedd, Tŷ Hywel, y Pierhead a'r swyddfeydd mewn rhannau eraill o Gymru, yn ogystal â meysydd parcio annatod a'r ardaloedd cyfagos.\nMae'r Cynulliad yn croesawu ymwelwyr drwy gydol y flwyddyn ac yn 2018-2019 denodd bron i 250,000 o ymwelwyr. Mae pobl yn dod i'r Cynulliad i fynd ar daith, gweld un o'n llu o ddigwyddiadau neu arddangosfeydd i mewn, ac i wylio dadleuon a phwyllgorau. Rydym yn denu llawer o dwristiaid sy'n teithio o dramor ac ymweliadau gan ysgolion, yn ogystal ag elusennau a gwesteion pwysig iawn. Rydym ar agor 7 diwrnod yr wythnos gan roi cyfle i ymwelwyr archwilio mannau cyhoeddus yr adeiladau eiconig hyn yn ystod oriau agor.\nByddwch yn aelod brwdfrydig iawn o dîm mawr sy'n gweithio ar y cyd a bydd gennych farn gadarn ac yn gallu gweithredu'n bendant ac yn gyfrifol mewn amgylchedd prysur iawn.\nAmser llawn: Yn gweithio 5 diwrnod yr wythnos, 37 awr rhwng 07:00 a 22:00. Bydd y dyddiau gwaith yn amrywio ac yn cynnwys gweithio ar benwythnosau'n rheolaidd ac ar wyliau cyhoeddus a gwyliau braint.\nRhan amser: Tua 16 awr a hynny ar benwythnosau'n bennaf, a hefyd ar wyliau banc a gwyliau cyhoeddus. Mae'n bosibl y bydd angen gweithio gyda'r nos yn ystod yr wythnos hefyd.\nDyfynnwch gyfeirnod: AC-006-19\nDyddiad cau: 10.00 1 Mai 2019.


Throckmorton County, Texas - Wicipedia\n13 Ionawr 1858\nBaylor County, Young County, Stephens County, Shackelford County, Haskell County, Archer County, Knox County\nSir yn nhalaith Texas, Unol Daleithiau America yw Throckmorton County. Cafodd ei henwi ar ôl William Edward Throckmorton. Sefydlwyd Throckmorton County, Texas ym 1858 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Throckmorton.\nMae ganddi arwynebedd o 2,439.2 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.3% . Yn ôl cyfrifiad y wlad, poblogaeth y sir yw: 1,600 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Baylor County, Young County, Stephens County, Shackelford County, Haskell County, Archer County, Knox County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser Canolog. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Throckmorton County, Texas.\nMae gan y sir yma boblogaeth o tua 1,600 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nWedi dod o "https://cy.wikipedia.org/w/index.php?title=Throckmorton_County,_Texas&oldid=11083709"\nNewidiwyd y dudalen hon ddiwethaf ar 21 Mehefin 2022, am 19:40.


Mabwysiadwyr posibl yn cael eu hannog i weld y plentyn cyfan (#GweldYPlentynCyfan) - Gwasanaeth Mabwysiadu Gogledd Cymru\nMabwysiadwyr posibl yn cael eu hannog i weld y plentyn cyfan (#GweldYPlentynCyfan)\nDatganiad Newyddion gan Wasanaeth Mabwysiadu Cenedlaethol Cymru\nYmgyrch wedi’i lansio i ddod o hyd i fabwysiadwyr ar gyfer plant ag oedi datblygiadol, problemau iechyd a grwpiau mawr o frodyr a chwiorydd\nHeddiw, (14 Gorffennaf), mae Gwasanaeth Mabwysiadu Cenedlaethol Cymru wedi cyhoeddi galwad i ddod o hyd i deuluoedd parhaol ar gyfer y grŵp o blant sy’n derbyn gofal yng Nghymru sy’n aros hwyaf i gael eu mabwysiadu.\nWrth i’r gwasanaeth gyhoeddi ei ail adroddiad blynyddol, sy’n dangos gwelliant sylweddol mewn gwasanaethau mabwysiadu ar draws gwasanaeth mabwysiadu tair haen arloesol Cymru, datganwyd bod pwyslais allweddol yn cael ei roi ar anghenion grŵp bach o blant sy’n aros hwyaf yn nodweddiadol.\nDywedodd Suzanne Griffiths, cyfarwyddwr gweithrediadau’r Gwasanaeth Mabwysiadu Cenedlaethol: “Am y tro cyntaf y galla’ i ei gofio, mae gennym ni fwy o fabwysiadwyr yn aros i gael eu paru na phlant sydd ar gael gyda chynlluniau mabwysiadu priodol.\n“Mewn byd delfrydol, ni fyddai unrhyw blant yn aros pan fo gennym ni fabwysiadwyr ar gael, ond weithiau nid yw amgylchiadau’r plant a’r mabwysiadwyr sydd ar gael yn cyd-fynd.\n“Yn amlach na pheidio, y rheswm yw hynny yw oherwydd nad yw mabwysiadwyr yn gallu ymdopi neu’n fodlon ymdopi ag anghenion penodol y plant sydd ar y gofrestr fabwysiadu genedlaethol ar hyn o bryd.\n“Y rhai sy’n fwyaf tebygol o orfod aros yn hirach o lawer i ddod o hyd i fabwysiadwyr addas yw plant sy’n rhan o grŵp mawr o dri neu fwy o frodyr a chwiorydd rydym ni’n ceisio eu lleoli gyda’i gilydd.\n“Mae plant eraill y mae’n aml yn fwy anodd dod o hyd i fabwysiadwyr addas ar eu cyfer wedi wynebu esgeulustod neu gamdriniaeth yn ystod eu bywyd cynnar neu cyn geni sy’n peri i weithwyr proffesiynol feddwl y gallai fod ganddynt anghenion iechyd a chymdeithasol sylweddol, gan gynnwys anawsterau corfforol a datblygiadol.\n“Dyna pam rydym ni’n lansio’r ymgyrch Cymru gyfan hon i chwilio am fwy o fabwysiadwyr posibl sy’n barod i dderbyn y plant penodol hyn. Ymgyrch onest ac agored yw Gweld y Plentyn Cyfan (#GweldYPlentynCyfan) sy’n ceisio annog pobl sy’n ystyried mabwysiadu i fynd at y broses gyda meddwl agored.\n“Mae arnom angen pobl sydd â lle yn eu bywydau am blentyn, cariad i’w roi ac amynedd, sef nodweddion unrhyw riant da yn y bôn. Os gallan nhw weld y tu hwnt i’r problemau, y tu hwnt i’r heriau a gweld y plentyn cyfan, gallan nhw a phlant sy’n aros i gael eu mabwysiadu gael dechrau newydd a chyfle i gael bywyd teuluol sefydlog.”\nMae teuluoedd mabwysiadol ledled Cymru wedi cyfrannu at yr ymgyrch trwy adrodd eu straeon mabwysiadu. Mae gan y mabwysiadwyr Helen a Gareth ddau o blant sydd ag oedi datblygiadol a dyslecsia.\nMae Helen yn dweud: “Mae oedi ein mab yn sicr yn heriol, ond mae’n rhan o’i gymeriad. Ni fuaswn yn ei newid am y byd.\n“Fy safbwynt i yw y buaswn i wedi’i garu a gwneud popeth y gallwn i’w helpu gyda’r problemau hyn petawn i wedi rhoi genedigaeth iddo, ac nid yw’n wahanol i mi dim ond oherwydd ei fod wedi’i fabwysiadu. Efallai nad yw’r siom o gael plentyn ag anghenion arbennig yn bodoli pan fyddwch chi’n mabwysiadu oherwydd bod gweithwyr proffesiynol wrth law i’ch helpu i ddeall pa heriau y gallech eu hwynebu cyn i chi gytuno ar y lleoliad.\n“Mae’n bwysig bod yn onest gyda chi eich hun a chyda’r gwasanaeth mabwysiadu yn ystod y broses baru ynglŷn â’r hyn y byddech ac na fyddech yn fodlon ymdopi ag ef.”\nRoedd Eileen, sy’n fam fabwysiadol i dri o blant, yn gwybod ei bod hi eisiau teulu mawr ond nid oedd yn gallu cael plant ei hun. “Pan benderfynon ni ystyried mabwysiadu, roedd y teimlad o ryddhad yn enfawr. Cymerodd y broses o gael ein cymeradwyo a’n paru â Martin tua 18 mis i ddechrau, ond roedd hynny bron 18 mlynedd yn ôl ac mae’r broses yn gyflymach o lawer nawr. Daeth ei chwaer Jenny yn fuan iawn wedi hynny a chyrhaeddodd Ellie-Rose bedair blynedd yn ddiweddarach pan feichiogodd eu mam fiolegol unwaith eto.\n“Mae tri o blant yn creu digon o sŵn a chewynnau/clytiau yn sicr, ac mae’r addasiad pan fyddan nhw i gyd yn cyrraedd ar yr un pryd neu o fewn cyfnod byr yn gallu bod yn anodd iawn. Ni fu’n fêl i gyd ond rydyn ni i gyd yn ymdopi ar y cyfan.\n“Yn bwysicaf oll, rydw i wedi’u cadw nhw gyda’i gilydd ac, er bod y berthynas rhwng brodyr a chwiorydd yn gallu bod dan straen ar brydiau mewn unrhyw deulu, bydd ganddyn nhw ei gilydd bob amser. Mae hynny’n rhywbeth arbennig.”\nCymorth Ledled Cymru\nMae’r ymgyrch yn lansio heddiw gyda chymorth y pum cydweithfa fabwysiadu ranbarthol ac asiantaeth fabwysiadu wirfoddol, sef After Adoption, Adoption UK, Barnardo’s Cymru a Chymdeithas Plant Dewi Sant ac AFA Cymru.\nCroesawyd yr ymgyrch gan gadeirydd bwrdd llywodraethu’r Gwasanaeth Mabwysiadu Cenedlaethol, sef y Cynghorydd Mel Nott OBE, a ddywedodd: “Mae’r Gwasanaeth Mabwysiadu Cenedlaethol wedi cyflawni llawer iawn yn ystod ei 19 mis cyntaf. Mae’r pum cydweithfa ranbarthol wedi’u sefydlu ac ar waith; mae’r broses gymeradwyo ar gyfer mabwysiadwyr posibl yn cael ei symleiddio; mae’r broses o baru plant â theuluoedd mabwysiadol wedi’i gwella; ac rydym ni wedi ymgorffori Cofrestr Mabwysiadu Cymru yn y gwasanaeth.\n“Mae sawl ffactor yn cyfrannu at leihau nifer y plant sy’n gadael gofal trwy fabwysiadu. Nid lleiaf o’r rhain yw penderfyniadau diweddar gan lysoedd teulu ac apêl sydd wedi golygu bod llai o blant yn cael eu hystyried ar gyfer mabwysiadu.\n“Ar wahân i hynny, mae’r gwaith a wnaed gan y Gwasanaeth Mabwysiadu Cenedlaethol i recriwtio, cymeradwyo a pharatoi mabwysiadwyr posibl wedi gweld mwy o bobl nag erioed yn cynnig rhoi cartref teuluol diogel a pharhaol i rai o’r plant mwyaf agored i niwed yng Nghymru.\n“Cyhoeddodd pwyllgor plant, pobl ifanc ac addysg Cynulliad Cenedlaethol Cymru ei ymchwiliad dilynol i wasanaethau mabwysiadu yng Nghymru ym mis Mawrth 2016. Dangosodd yr adroddiad hwn fod y cynnydd yn dda ond bod angen gwneud mwy er mwyn i wasanaethau mabwysiadu yng Nghymru fod y gorau oll, yn enwedig o ran cymorth ar ôl mabwysiadu. Mae datblygu’r cymorth hwn yn flaenoriaeth i’r Gwasanaeth Mabwysiadu Cenedlaethol hefyd.\n“Mae’r ymgyrch #GweldYPlentynCyfan yn ffordd arall i ni gynllunio ar gyfer bodloni anghenion plant yn well lle y penderfynwyd mai mabwysiadu yw’r dewis gorau iddynt ar gyfer bywyd sefydlog, diogel a hapus.”\nMae gwaith y Gwasanaeth Mabwysiadu Cenedlaethol a’i Fwrdd Llywodraethu yn cael ei gefnogi a’i gynghori gan Grŵp Cynghori Annibynnol. Dywedodd Phil Hodgson MBE, Cadeirydd y Grŵp Cynghori: “Mae llawer wedi’i wneud i gyflawni’r disgwyliadau Gweinidogol a amlinellwyd yn Neddf Gwasanaethau Cymdeithasol a Llesiant (Cymru) 2014, ac mae hynny i’w groesawu.\n“Mae’r sectorau cyhoeddus a gwirfoddol wedi cydweithredu i wireddu hynny, ac rydym ni wedi gwrando ar safbwyntiau mabwysiadwyr a phlant mabwysiedig i sicrhau bod y gwasanaeth yn esblygu i fodloni eu hanghenion.”\nMabwysiadu yng Nghymru – Niferoedd\nYn ystod y flwyddyn hyd at 31 Mawrth 2016:\nYmatebwyd i 97% o ymholiadau o fewn wythnos\nCymeradwywyd 320 o fabwysiadwyr (+9%)\nLleihaodd yr amser a gymerwyd i gymeradwyo mabwysiadwyr 9.4% i 8.6 mis\nRhoddwyd 6% yn llai o Orchmynion Lleoli\nLleihaodd yr amser a dreuliwyd mewn gofal cyn mabwysiadu i 15.2 mis (o 16.6 mis)\nGostyngodd canran y plant sy’n aros mwy na chwe mis o adeg gorchymyn lleoli gan Lys i gael eu lleoli i 53% (-14%)\nMae canran y lleoliadau mabwysiadu sy’n chwalu yng Nghymru yn dal i fod yn isel, sef 3-4%\nGostyngodd nifer y plant sy’n aros i gael eu mabwysiadu (ar ddiwedd y flwyddyn) 15% i 54 o blant, nad oedd gan 38 ohonynt fawr o gyfle neu ddim cyfle o gael eu paru â mabwysiadwyr a oedd ar gael – roedd 19 yn rhan o grŵp brodyr a chwiorydd ac roedd gan 16 anghenion mwy cymhleth neu roeddent yn hŷn\nO’r 110 o fabwysiadwyr cymeradwy ar Gofrestr Fabwysiadu Cymru, roedd 90% eisiau un plentyn yn unig ac roedd 34% eisiau plentyn iau na dwyflwydd oed.\nI gael rhagor o wybodaeth ar gyfer y cyfryngau, cysylltwch â:\nGwasanaeth Mabwysiadu Bae’r Gorllewin ar 0300 365 2222 neu John Wilkinson – Wilkinson PR & Comms – 07967 967463 – john@wilkinsonpr.co.uk\nCyfleoedd ar gyfer cyfweliad a chyfleusterau\nMae’r holl gyfathrebu ynglŷn â chyhoeddi’r adroddiad blynyddol a lansio’r ymgyrch Gweld y Plentyn Cyfan (#SeeTheWholeChild) yn cael ei gydlynu trwy Wilkinson PR & Comms (WPR).\nMae cyfweliadau ar gyfer cyfryngau print, ar-lein a darlledu ar gael trwy WPR gyda:\n• Suzanne Griffiths, cyfarwyddwr gweithrediadau, y Gwasanaeth Mabwysiadu Cenedlaethol\n• Phil Hodgson MBE, cadeirydd annibynnol, grŵp cynghori’r Gwasanaeth Mabwysiadu Cenedlaethol\nMae cynnwys cyfweliad clywedol / fideo o ansawdd darlledu ar gael ar gais.\nDylai ceisiadau am sylwadau gan Lywodraeth Cymru gael eu cyfeirio at Kathryn Jones yn swyddfa’r wasg – Kathryn.Jones@wales.gsi.gov.uk / 029 2089 8938\nCydweithfa arloesol ar gyfer darparu gwasanaethau mabwysiadu yng Nghymru yw Gwasanaeth Mabwysiadu Cenedlaethol Cymru, a lansiwyd ym mis Tachwedd 2014. Mae wedi dwyn ynghyd wasanaethau mabwysiadu awdurdodau lleol yn strwythur tair haen sy’n cynnwys partneriaethau ar bob lefel ag asiantaethau mabwysiadu gwirfoddol Cymru, gwasanaethau iechyd ac addysg ac eraill.\nYn lleol, mae pob awdurdod lleol yn parhau i ddarparu gwasanaethau i’r holl blant sy’n derbyn gofal ar yr un pryd ag amlygu a gweithio gyda’r plant hynny y mae cynllun mabwysiadu’n briodol ar eu cyfer.\nYn rhanbarthol, mae awdurdodau lleol yn gweithio gyda’i gilydd o fewn pum cydweithfa ranbarthol i ddarparu amrywiaeth o wasanaethau mabwysiadu.\nae’r gwasanaethau a ddarperir yn wahanol ym mhob cydweithfa, ond maen nhw i gyd yn darparu swyddogaethau asiantaeth fabwysiadu ar gyfer plant, yn recriwtio ac asesu mabwysiadwyr, ac yn cynnig cwnsela i rieni genedigol a chyngor i oedolion sydd wedi cael eu mabwysiadu. Mae rhai’n darparu gwasanaethau cymorth mabwysiadu yn uniongyrchol ar hyn o bryd, tra bod awdurdodau lleol yn parhau i gyflawni’r swyddogaeth hon mewn eraill. Mae gan bob cydweithfa ranbarthol gysylltiadau â’r asiantaethau mabwysiadu gwirfoddol, iechyd ac addysg.\nYn genedlaethol, mae’r Cyfarwyddwr Gweithrediadau a thîm canolog bach, a gynhelir gan Gyngor Dinas Caerdydd ar ran yr holl awdurdodau lleol, yn darparu cyfeiriad, datblygiad a chydlyniad cenedlaethol. Ers mis Medi 2015, mae’r tîm canolog wedi rheoli Cofrestr Fabwysiadu Cymru ar gyfer Llywodraeth Cymru.\nMae’r asiantaethau mabwysiadu gwirfoddol yng Nghymru yn cydweithredu fel y Bartneriaeth Fabwysiadu Wirfoddol Strategol; mae hyn yn cynnwys Cymdeithas Plant Dewi Sant [sy’n cynnwys y Gymdeithas Mabwysiadu a Maethu yng Nghymru (AFA Cymru)], Adoption UK, After Adoption a Barnardo’s Cymru.


Gwybodaeth Ffrwythau a Llysiau Mecsico a Thymhorau\nRyseitiau Haf Archwilio Bwyd Mecsicanaidd Bwyd Mecsicanaidd Ryseitiau Gwanwyn Ryseitiau Fall\nDarganfyddwch pryd mae'ch hoff ffrwythau a llysiau'n barod i'w fwyta.\nMae mangos yn ffrwythau trofannol ac yn tyfu orau mewn hinsawdd gynnes, llaith. Mae'r rhan fwyaf o fangos yn cael eu tyfu a'u bwyta yn India. Fodd bynnag, maent bellach yn cael eu tyfu mewn mannau eraill. Mae rhai o'r ardaloedd gorau ar gyfer tyfu mangos yn de Mecsico, Panama, Jamaica, Trinidad, Gwlad Thai a thrwy lawer o Asia. Mae rhan ddeheuol cyflwr Florida yn yr Unol Daleithiau hefyd yn meddu ar hinsawdd dda ar gyfer mangos.\nMae ychydig o fathau o mango yn barod i'w fwyta cyn y lleill, fel y "Rosigold," sy'n aeddfedu ddiwedd mis Mawrth.\nMae'r rhan fwyaf o fathau'n aeddfedu ym mis Mehefin a mis Gorffennaf gyda rhai blodeuwyr hwyr sy'n cynhyrchu ffrwythau i fis Awst.\nMae rhai mathau o fangos wedi eu tyfu ym Mecsico yn cynnwys y "Manilita" sy'n barod i'w fwyta o gwmpas Mai a'r "Tomy", "Sensacion", "Ataulfo" a "Manila" sydd ar gael yn rhwydd ym mis Mehefin a mis Gorffennaf. Mae Mecsico hefyd yn allforio'r mangos mwyaf.\nYn yr Unol Daleithiau, efallai y byddwch yn canfod "Tommy Atkins", "Torbet", "Kensington", "Haden Glen", "Lippens", "Van Dyke" a "Sensation".\nTomatos a Tomatillos\nDaeth tomatos yn wreiddiol o Dde America ac fe'u cyflwynwyd i Ewropeaid drwy'r Sbaenwyr.\nMae llawer o wahanol fathau ar gael, megis y "Roma", "Beefsteak", "Cherry", a "Grape". Aelod arall o'r teulu tomato yw'r "Tomatillo" sy'n ffrwyth gwyrdd fach galed mewn pysgod papur a ddylid ei symud cyn ei fwyta.\nYm Mecsico mae'r tart, cyfeirir at tomatillo gwyrdd fel tomad , a'r tomato coch, crwn fel jitomate.\nMae tomatos yn dechrau aeddfedu ym mis Mehefin ac yn parhau trwy Awst. Efallai y byddwch chi'n dal i gael ychydig o rai bach yn gynnar ym mis Medi. Mae gan y tomatillos dymor hirach yn dechrau ym mis Mai ac yn dod i ben ym mis Tachwedd.\nRoedd pobl yn cael eu trin gan bobl ac ni allant oroesi yn y gwyllt heb ofal. Datblygodd mamau yng Nghanol America corn o wair gwyllt tua 7000 o flynyddoedd yn ôl.\nYn y pen draw, lledaenodd i'r gogledd i'r ardal a elwir bellach yn yr Unol Daleithiau de-orllewinol ac mae hefyd yn ymestyn i'r de cyn belled â Peru. Pan ddarganfuodd Columbus America, daeth yr ŷd yn ôl a'i gyflwyno i Ewrop.\nMae'r nifer o fathau o ŷd yn cynnwys "Fflint" sy'n ŷd Indiaidd gyda chnewyllyn gwyn, coch neu frown ac fe'i defnyddir fel popcorn. Mae'r math a welwch yn y siopau groser yn "Sweet" y gellir ei fwyta oddi ar y cob. Maen "Maes" yw'r hyn sy'n cael ei brosesu i fwydo i wartheg.\nMae corn "Melys" hefyd yn cael ei ddosbarthu fel melyn sydd â chnewyllyn mwy a gwyn sydd â chnewyllyn llai, gwlyb.\nMae tymor y corn yn rhedeg o fis Mai i fis Medi. Dewisir yr ŷd yn union ar ôl pwyso am fod y siwgrau'n troi'n raddol i roi starts yn ei gwneud yn llai melys.\nPlanhigion Blwyddyn rownd\nGreen Chile Awst - Medi\nCoch Chile Medi - Tachwedd\nAfalau Awst - Mawrth\nOwnsod Gorffennaf - Mawrth\nPumpkin calabaza Awst - Mawrth\nRysáit Salad Cactus\nJack Daniel's Winter Jack Seidr Adolygiad


Cwrdd ag anghenion tai lleol yng Ngwynedd\nCartref > Y Cyngor > Newyddion > Datganiadau i'r wasg > Ionawr-2017 > Cwrdd ag anghenion tai lleol yng Ngwynedd\nWyddoch chi bod oddeutu 350 o dai cymdeithasol wedi dod ar gael i’w gosod mewn ardaloedd gwledig o Wynedd yn 2016?\nTai rhent cymdeithasol yw’r rhain, ac maent yn amrywio o dai ar gyfer teuluoedd i fflatiau ar gyfer pobl sengl a chyplau, yn ogystal â darpariaeth ar gyfer pobl hŷn. Mae’r tai cymdeithasol hyn wedi eu lleoli mewn cymunedau ledled Gwynedd.\nDywedodd y Cynghorydd Ioan Thomas, Aelod Cabinet Cyngor Gwynedd gyda chyfrifoldeb am dai: “Er bod yna angen cyffredinol am eiddo rhent fforddiadwy yng Ngwynedd, mae yna rai cyfleon hefyd ar gael, nid yn unig yn ein prif drefi, ond hefyd yn ardaloedd gwledig y sir. Mae’n braf gwybod bod yna eiddo fforddiadwy o safon yn dod yn wag i’w gosod yn ddyddiol yng Ngwynedd.\n“A ninnau newydd nodi Wythnos Tai Gwledig cenedlaethol, buaswn yn annog pobl sydd â chysylltiad â Gwynedd ac sydd yn chwilio am eiddo rhent fforddiadwy yn y sir i gysylltu gyda thîm Opsiynau Tai Gwynedd i gofrestru eu diddordeb.”\nMae tîm Opsiynau Tai Gwynedd yn gweithio mewn partneriaeth gyda chymdeithasau tai Cartrefi Cymunedol Gwynedd, Grŵp Cynefin a Tai Gogledd Cymru. Daw dros 600 eiddo cymdeithasol yn wag i’w gosod yn flynyddol yng Ngwynedd.\nGellir cysylltu gyda’r tîm Opsiynau Tai Gwynedd ar 01286 685100 neu opsiynautai@gwynedd.llyw.cymru ac mae gwybodaeth hefyd ar gael safle we’r Cyngor: www.gwynedd.llyw.cymru/taicymdeithasol


Ymgyrch newydd yn rhoi hwb i batrolau'r heddlu ar draws gwasanaethau South Western Railway | Heddlu Trafnidiaeth Prydeinig\nStamp amser presennol: 01/07/22 12:36:20\nYmgyrch newydd yn rhoi hwb i batrolau'r heddlu ar draws gwasanaethau South Western Railway\nMae Heddlu Trafnidiaeth Prydeinig wedi cynyddu ei batrolau ar draws gwasanaethau South Western Railway i fynd i'r afael ag ymddygiad gwrthgymdeithasol a throseddau treisgar.\nMae'r fenter newydd, o'r enw Ymgyrch Toyota ac a ariennir gan SWR, yn cynnwys mwy o swyddogion yn teithio'r rhwydwaith o Lundain Waterloo i Southampton Central a thu hwnt i Dorset.\nDechreuodd ym mis Ionawr 2022 ac mae'n targedu pob lleoliad poblogaidd gan gynnwys Southampton Central a Woking, gyda swyddogion yn rhoi sylw manwl i ddigwyddiadau lle mae staff SWR yn ddioddefwyr.\nYn ystod un gweithrediad yn Waterloo ar ddydd Iau 17 Chwefror, gwnaeth swyddogion arestiad am fod ag arf ymosodol yn ei feddiant, arestiwyd tri dyn am feddu ar ganabis, arestiwyd un am ymosodiad cyffredin, un arall wedi'i arestio am fod yn feddw ac yn afreolus, a chanfuwyd a ddiogelwyd tri o bobl a oedd ar goll.\nMae gweithrediadau tebyg wedi digwydd ers i'r fenter ddechrau a maent yn cyfuno â'r patrolau dyddiol mae swyddogion yn eu cynnal ar draws gwasanaethau SWR.\nUn o brif nodweddion Ymgyrch Toyota yw targedu ardaloedd lle mae aelodau o staff y rheilffyrdd wedi dioddef cam-drin geiriol neu gorfforol.\nDywedodd Tom Robins, uwch reolwr diogelwch a throseddau llwybrau SWR: "Mae Ymgyrch Toyota wedi llwyddo i roi tawelwch meddwl a phresenoldeb amlygrwydd uchel i'n teithwyr a'n staff.\n"Mae'r gwaith rhagweithiol mewn lleoliadau lle ceir problemau wedi lleihau troseddau'n sylweddol yn erbyn ein teithwyr, ein staff a'n seilwaith.\n"Cyflawnodd Ymgyrch Toyota ei briff a mwy, rydym yn hynod ddiolchgar am y gefnogaeth y mae BTP wedi'i rhoi i wneud ein rheilffordd yn lle diogel i bawb."\nDywedodd Prif Arolygydd BTP Paul Donovan: "Diogelwch staff SWR a'r teithwyr y maent yn eu cynorthwyo yw ein prif flaenoriaeth.\n"Mae'r cyllid cynyddol hwn wedi sicrhau y gallwn gael mwy o swyddogion allan ar y rheng flaen ac i fwy o ardaloedd, gan fynd i'r afael â digwyddiadau wrth i ni batrolio a rhoi presenoldeb calonogol i'r rhai sy'n defnyddio'r rheilffordd."


Tunisia - Wicipedia\n(Ailgyfeiriad oddi wrth Twnisia)\nArwyddair: Trefn, Rhyddid a Chyfiawnder\nEnnill Annibyniaeth (oddi ar Ffrainc)\nDatganiad y Weriniaeth\n20 Mawrth, 1956\n163,610 km² (92eg)\n- Amcangyfrif 2012\n- Cyfrifiad 1994\n$86.67 biliwn (32ain)\nIndecs Datblygiad Dynol (2007)\n0.766 (89eg) – canolig\nDinar Tunisiaidd (TD) (TND)\nMap o Tunisia\nGwlad Arabaidd yng Ngogledd Affrica, sy'n gorwedd rhwng Algeria yn y gorllewin a Libya yn y dwyrain, ac yn wynebu Sisili a de'r Eidal a Môr y Canoldir yn y gogledd yw Gweriniaeth Tunisia neu Tunisia. Ei phrifddinas yw Tunis.\n7.1 Llywodraeth Tunisia a Newyddion am y wlad\n7.3 Twristiaeth ac amryw\nPrif erthygl: Daearyddiaeth Tunisia.\nLleolir Tunisia ar ran fwyaf gogleddol cyfandir Affrica, ar ganol arfordir y gogledd. Ynys Sicilia yw'r tir Ewropeaidd agosaf, 80 km i'r gogledd-ddwyrain dros Gulfor Sicilia. Ar y tir Algeria a Libia yw ei chymdogion. Mae ganddi arfordir 1400 km hir ac amrywiol ar y Môr Canoldir.\nGydag arwynebedd tir o ddim ond 164,000 km², Tunisia yw'r wlad leiaf yng Ngogledd Affrica. Mae'n mesur 750 km o'r anialwch yn y de i'r Cap Blanc, pwynt mwyaf gogleddol cyfandir Affrica, yn y gogledd, ond dim ond 150 km ar ei lletaf o'r dwyrain i'r gorllewin. Yn dopograffyddol mae'r wlad yn ymrannu'n ddwy ardal; y gogledd mynyddig a'r de lled-wastad.\nY prif gadwyn mynydd yw'r Dorsal, sy'n estyniad dwyreiniol i gadwyn hir Mynyddoedd yr Atlas sy'n cychwyn ym Moroco yn Atlas Uchel. Mae'n rhedeg ar gwrs gogledd-ddwyreiniol o Tébessa ar y ffin ag Algeria hyd Zaghouan i'r de o Tunis. Mae'n cynnwys y pwynt uchaf yn y wlad, Jebel Chambi (1544m), i'r gorllewin o Kasserine. Mae'r Dorsal yn gorffen mewn cyfres o fryniau isel yng ngorynys Cap Bon.\nGorwedd y rhan fwyaf o dir amaethyddol da y wlad i'r gogledd o'r llinell hon. Yn hanesyddol hon oedd grawnfa y Rhufain hynafol. Mae'n cynnwys gwastadeddau uchel y Dorsal ei hun, sef y Tell, a dyffryn ffwrythlon afon Medjerda. Afon Medjerda yw'r unig afon barhaol yn y wlad. I'r gogledd o ddyfryn Medjerda ceir mynyddoedd coediog y Kroumirie, sy'n ymestyn ar hyd arfordir y gogledd o'r ffin ag Algeria, ger Tabarka, i gyfeiriad Bizerte, ger Tunis, lle mae'n rhedeg allan mewn gwastadedd arfordirol isel.\nGweler hefyd:Rhestr dinasoedd a threfi yn Tunisia\nPrif erthygl: Hinsawdd Tunisia.\nMae gan ogledd Tunisia hinsawdd sy'n nodweddiadol o'r Môr Canoldir, gyda hafau hir, sych a phoeth a gaeafau cymhedrol a gwlyb. Mae mynyddoedd y Dorsal a Kroumirie yn cael eira weithiau. Wrth fynd i'r de mae'r hinsawdd yn troi'n boethach a sychach gyda phrin modfedd o law yn disgyn mewn blwyddyn yn yr Erg Mawr.\nPrif erthygl: Hanes Tunisia.\nMae gan Tunisia hanes hir a chyfoethog. Berberiaid oedd y trigolion brodorol. Glaniodd y Ffeniciaid yn yr wythfed ganrif CC a sefydlu dinas Carthago (Carthage) a dyfodd i fod yn un o ddinasoedd grymusaf yr Henfyd gyda thir a dinasoedd yn ei meddiant ar hyd arfordir y Maghreb (Moroco ac Algeria heddiw), yn Sisili, Sardinia a'r Ynysoedd Balearig a dwyrain Sbaen. Yn Tunisia ei hun roedd 'na ddinasoedd pwysig yn Utica, Kerkouane, Hadrametum (Sousse heddiw) a lleoedd eraill.\nYn yr olaf o'r tri Rhyfel Pwnig syrthiodd Carthago a'i chwaer-ddinasoedd yn Tunisia i ddwylo'r Rhufeiniaid. Daeth y rhan fwyaf o Tunisia yn dalaith Rufeinig a elwid Affrica am mai Ifriquiya oedd yr enw brodorol am ogledd Tunisia gan y Berberiaid. Blodeuodd Carthago eto fel dinas Rufeinig a chodwyd nifer o ddinasoedd a threfi eraill sy'n cynnwys rhai o'r safleoedd archaeolegol Rhufeinig gorau yn y byd heddiw, e.e. Dougga, Bulla Regia, El Djem a Sbeitla.\nPrif erthygl: Diwylliant Tunisia.\nY Theatr Ddinesig, Tunis\nMae Tunisia yn wlad ddwyieithog gyda dwy iaith swyddogol, sef Arabeg a Ffrangeg. Arabeg yw mamiaith pawb bron ond mae Ffrangeg yn cael ei siarad yn dda gan bobl sydd wedi derbyn addysg. Defnyddir Ffrangeg i gyd ag Arabeg mewn sefydliadau addysg uwch. Ceir rhaglenni Ffrangeg ar y teledu ac mae radio yn yr iaith yn gwasanaethu'r wlad o Tunis. Cyhoeddir sawl papur newydd a chylchgrawn Ffrangeg yn ogystal. Mae gan Tunisia lenyddiaeth fywiog yn yr iaith Ffrangeg hefyd. Mewn rhannau o'r de a'r dwyrain ceir ychydig o siaradwr iaith Berber.\nMae hanes llenyddiaeth Tunisia yn gyfoethog. Llenyddiaeth Ffrangeg yw'r diweddaraf i ymuno â'i ffrwd. Cyn hynny roedd gan y wlad lenorion yn yr iaith Ffeniceg a'r iaith Ladin. Cynhyrchodd y wlad llenorion enwog fel Terens, Apuleius a Sant Awstin yn ystod y cyfnod clasurol. Arabeg yw iaith bwysicaf hanes llenyddiaeth Tunisia, wrth gwrs, ac yn cynnwys yn ei datblygiad ffigurau fel yr hanesydd enwog Ibn Khaldun. Y llenor diweddar mwyaf dylanwadol oedd Chebbi.\nMae Tunisia yn wlad gymharol ddatblygedig sy'n un o sefydlwyr Undeb y Maghreb Arabaidd.\nIntifada Tunisia, Rhagfyr 2010–heddiw\nLlywodraeth Tunisia a Newyddion am y wlad [golygu]\nLlywodraeth Tunisia (Ffrangeg)\nAllAfrica.com - Tunisia - penawdau newyddion\nCyfryngau Tunisia Arlein (swyddogol)\nThe North Africa Journal - newyddion economaidd a busnes\nProffeil gwlad Newyddion BBC - Tunisia\nEncyclopaedia Britannica, Tunisia\nFfeithlyfr y CIA - Tunisia\nTwristiaeth ac amryw [golygu]\nWedi dod o "http://cy.wikipedia.org/w/index.php?title=Tunisia&oldid=1521226"\tCategori: Tunisia\tLlywio\nNewidiwyd y dudalen hon ddiwethaf 18:56, 13 Mai 2013.


Illusion Gwefan - Cylchgrawn dylunio\nGwefan Mae cylchgrawn Scene 360 yn lansio Illusion yn 2008, ac yn fuan iawn daw'n brosiect mwyaf llwyddiannus gyda dros 40 miliwn o ymweliadau. Mae'r wefan yn ymroddedig i gynnwys creadigaethau anhygoel mewn celf, dylunio a ffilm. O datŵs hyperrealistig i luniau tirlun trawiadol, bydd y dewis o byst yn aml yn gwneud i ddarllenwyr ddweud “WOW!”\nEnw'r prosiect : Illusion, Enw'r dylunwyr : Adriana de Barros, Enw'r cleient : Illusion.\nDylunio cyfryngau digidol a darlledu\nGwefan Adriana de Barros Illusion


Rheoliadau Graddau Ymchwil > Doethur mewn Meddygaeth (MD) > 12. Cyflwyno Traethawd Ymchwil\nYn ogystal â'r copïau o'r traethawd ymchwil a gyflwynir yn unol â pharagraff 12.3 uchod, rhaid i bob ymgeisydd gyflwyno copi electronig hefyd cyn iddo gael ei arholi. Dylid cyflwyno copi electronig wedi'i ddiwygio o’r traethawd ymchwil ar ôl yr arholiad os gwneir unrhyw gywiriadau neu newidiadau.\nGall unrhyw ymgeisydd sy’n dilyn rhaglen ymchwil yn y Brifysgol ddewis cyflwyno traethawd ymchwil neu waith arall yn Saesneg neu Gymraeg. Rhaid i ymgeisydd sy’n dymuno cael ei asesu mewn iaith nad yw’n brif iaith yr addysgu/asesu ar gyfer y rhaglen dan sylw roi gwybod i’r Bwrdd Academaidd ar gyfer Ymchwil Ôl-raddedig cyn diwedd cyfnod byrraf posibl yr ymgeisyddiaeth. Gwneir trefniadau yn unol â’r hyn a amlinellir yng Nghanllawiau'r Brifysgol ar gyfer Arholi Myfyrwyr Ymchwil. Hefyd, rhaid cyflwyno ceisiadau ar gyfer asesu yn y Gymraeg drwy’r Coleg cyn diwedd cyfnod byrraf posibl yr ymgeisyddiaeth i sicrhau bod modd trefnu cyfieithu.\nMewn achosion lle y gellid barnu ei bod yn briodol cyflwyno traethawd ymchwil mewn iaith heblaw am Saesneg / Cymraeg am resymau academaidd neu le y mae cyflwyno’r traethawd mewn iaith arall yn un o ofynion y rhaglen benodol, gall y Bwrdd Academaidd ar gyfer Ymchwil Ôl-raddedig roi caniatâd lle y cyflwynir dadl resymol i’r perwyl hwnnw. Serch hynny, ni fydd y Bwrdd Academaidd ar gyfer Ymchwil Ôl-raddedig yn cymeradwyo ceisiadau sy’n deillio o ddiffyg gallu’r ymgeisydd i gynhyrchu gwaith i’w gyflwyno yn Gymraeg neu Saesneg.\nWedi cyflwyno ffurflen Hysbysiad o Fwriad i Gyflwyno, bydd Pennaeth y Coleg neu ei enwebai yn enwebu aelodau o’r Bwrdd Arholi a gyfansoddir yn unol â pharagraff 14 isod ac fel y nodir yn y Canllawiau ar Arholi Myfyrwyr Ymchwil. Caiff yr ymgeisydd ei hysbysu am enwau aelodau arfaethedig y Bwrdd Arholi. Caiff penodiad aelodau’r Bwrdd Arholi ei gadarnhau gan y Bwrdd Academaidd ar gyfer Ymchwil Ôl-raddedig.


Cynlluniau Gwers Cyfnod Allweddol 4 a Gweithgareddau yn yr Ystafell Ddosbarth | Am Adeiladu\nYma fe welwch weithgareddau yn yr ystafell ddosbarth a chynlluniau gwers sy’n ymwneud â datblygu gwybodaeth am adeiladu a’r amgylchedd adeiledig, sydd wedi’u cynllunio i’w defnyddio mewn amgylchedd Cyfnod Allweddol 4.\nCliciwch ar y gweithgaredd i gael rhagor o wybodaeth a darllenwch daflen flaen y gweithgaredd am drosolwg ardderchog o’r gweithgaredd.\nMae’r dysgwyr yn dychmygu eu bod yn Beirianwyr ac yn creu erthygl papur newydd sy’n disgrifio sut maen nhw wedi trawsnewid stadiwm yn lle sy’n rhoi lloches i’r rheini sydd ei angen fwyaf.\nGweithgaredd tactegau twnnel\nBydd myfyrwyr yn dysgu am Dwnnel Thames Tideway a’r amrywiaeth o bobl mewn gyrfaoedd STEM sy’n gyfrifol am ddylunio, cynllunio ac adeiladu’r twnnel.\nAr gyfer pobl ifanc 15 oed i oedolion, mae’r gweithgaredd hwn yn codi ymwybyddiaeth o’r broses adeiladu, cynllunio prosiectau ac amserlenni.\nNod y sesiwn hon yw addysgu myfyrwyr am amrywiaeth o gyfleoedd gyrfa ac amrywiaeth ymysg gweithlu proffesiynol y diwydiant yn y sector amgylchedd adeiledig, gan gynnwys menywod a phobl dduon ac Asiaidd a lleiafrifoedd ethnig.\nMae myfyrwyr yn ceisio dyfalu gyrfaoedd 5 o weithwyr proffesiynol yn y diwydiant sy’n gweithio mewn amrywiaeth o wahanol yrfaoedd yn y maes amgylchedd adeiledig.\nNod y sesiwn hon yw cael myfyrwyr i feddwl am sut mae’r hyn maen nhw’n ei ddysgu yn yr ystafell ddosbarth am y Grid Cenedlaethol a phŵer trydanol yn berthnasol i yrfaoedd yn y sector adeiladu a’r amgylchedd adeiledig.\nMae’r sesiwn hon yn canolbwyntio’n bennaf ar gael y myfyrwyr i gamu i esgidiau datblygwr eiddo, sy’n cynllunio ac yn costio prosiect datblygu tai drwy wneud cyfrifiadau yn seiliedig ar y broses arfarnu datblygiad.


Pwysigrwydd y Lle Lleol yn fwy nag erioed – Bro360\nSut mae adeiladu cymdeithas wedi Covid? Trwy ddechrau gyda’r ‘lle lleol’.\nPwy sydd â’r grym i wella ein heconomi, ein hamgylchedd, ein hiaith a’n cymdeithas? Ni’n hunain.\nPryd bydd pethau’n newid? Mae sgyrsiau Prosiect Fory yn newid pethau’n barod.\nDyna rai o’r pethau gafodd eu datgelu yn narllediad ‘Trafod Fory Heddi’ yn ddiweddar – darllediad i ddechrau rhannu’r pryderon a’r gobeithion sydd wedi codi yn ystod sgyrsiau Prosiect Fory dros y misoedd diwethaf.\nYr hyn sydd wedi codi dro ar ôl tro yn y 25+ o sgyrsiau llawr gwlad, yw pwysigrwydd y lle lleol.\nYn lleol y mae darganfod anghenion ein cymdeithas. Yn lleol y mae’r atebion a’r syniadau ar gyfer gwella pethau ar ôl yr argyfwng.\nDim ond un ‘consensws’\nDim dod i gonsensws, o reidrwydd, oedd nod y sgyrsiau llawr gwlad yma. Mae cymdeithas yn gymhleth ac mae sawl ffordd wahanol o fynd ati i’w hadeiladu – mae gan bawb eu syniadau. Ond roedd un peth yn gyffredin i bob rhan o bob sgwrs, sef y gwerthfawrogiad o’r newydd o’r lle lleol fel y man cychwyn ar gyfer adeiladu cymdeithas.\nOedd hynny am ei bod yn haws i bobol gael effaith wrth weithredu yn eu hardal leol? Neu am fod anghenion a photensial ein hardal leol yn fwy amlwg i ni? Neu am fod ein cymunedau’n ficrocosm o’n cenedl? Efallai mai cyfuniad o’r rhain yw’r rhesymau.\nAr wahân i’r sylweddoliad yma, mae’r sgyrsiau ynddyn nhw eu hunain wedi gwneud gwahaniaeth…\n“Dim beth mae twristiaid ishe gweld…”\nMae Lyndsey Thomas yn un o’r rhai gymerodd ran yn sgwrs Prosiect Fory Llandysul: “Dim beth mae twristiaid ishe gweld, ond beth y’n ni’n moyn” meddai. “Achos ni sydd ’ma o Ionawr i Ragfyr – ni sy’n byw, ni sy’n prynu, ni sy’n cefnogi… mae’r syniadau eisoes wedi dechrau llifo, so ma ishe i ni gydio yn y cyfle.”\nMae Lyndsey a’r criw wedi gweld bod ganddyn nhw’r grym i newid pethau, ac os na wnawn nhw, pwy wnaiff?\nNid yn unig y mae’r criw am roi rhai o’r syniadau ar waith, ond mae Lyndsey ei hun wedi cymryd un cam yn barod: cynigiodd ei henw i fod yn aelod o’r Cyngor Cymuned, am iddi gael yr hyder a’r awydd i wneud, yn dilyn sgwrs Prosiect Fory.\nDarganfod y potensial sydd gan y fro\n“Sgwrs onest a chreadigol iawn, oedd yn llesol ac yn iachaol ar yr un pryd.” Dyna farn Meleri Davies am y profiad gafodd criw Dyffryn Ogwen.\nRoedd y sgwrs wedi helpu’r gymuned i weld cymaint o botensial sydd ganddi yn y fro: “ond roedd ’na sylweddoliad yna hefyd o gryfder ein cymuned ni – nid jest y stwff traddodiadol, diwylliannol, ond ein cryfder ni o ran arloesi mewn meysydd sydd ddim yn draddodiadol i ni fel Cymry Cymraeg”.\nMae Meleri a’r criw am adeiladu ar y gwaith da sy’n cael ei wneud gan Bartneriaeth Ogwen a mentrau eraill i ddatblygu syniadau newydd ar sail y dyheadau.\nCefn gwlad yn fwy nag amaeth\nDrwy’r sgyrsiau daeth Cennydd Jones, Pontsian, i weld fod eisiau i’r Clybiau Ffermwyr Ifanc drafod holl anghenion cefn gwlad (dim amaethyddiaeth yn unig) gyda gwleidyddion Caerdydd. Ac un o’r camau cyntaf yw taclo unigrwydd…\nDim ond y dechrau yw hyn\nEr bod dros 25 o sgyrsiau Prosiect Fory wedi’u cynnal dros y misoedd diwethaf, dim ond dechrau yw hynny. Er mwyn grymuso mwy a mwy o gymunedau i siapio dyfodol eu cymdeithas, a chryfhau’r dystiolaeth, mae angen rhaeadru’r sgyrsiau ymhellach.\nDyma’ch gwahodd i chi gynnal sgwrs Prosiect Fory gyda’ch cymdogion, cyfeillion neu glwb. Gall unrhyw un fynd ati! Dilynwch y canllaw syml yma i holi’r 3 chwestiwn hollbwysig:\nBle’r oedden ni cyn ymyrraeth y feirws?\nBeth yw’r gwaethaf all ddigwydd wedi i’r argyfwng glirio?\nBeth yw’r dyfodol gorau posib? Pa gyfleoedd mae’r ymyrraeth yn eu gwneud yn bosibilrwydd?\nGyda’n gilydd, gallwn greu ein Senedd Cefn Gwlad ein hunain!\nCysylltwch os oes angen unrhyw arweiniad arnoch: lowrijones@golwg.com.\nGwylio darllediad Trafod Fory Heddi\nGallwch wylio’r darllediad yn ei gyfanrwydd yma – dyma Beti George yng nghwmni Lyndsey Thomas, Cennydd Jones, Meleri Davies, Heledd Gwyndaf a Lowri Fron:\nRoedd Trafod Heddi Fory yn gynhyrchiad gan Prosiect Fory, ac yn cael ei darlledu’n rhan o arlwy Gŵyl yr Enfys yng Ngheredigion ddiwedd mis Medi 2020.


Camdriniaeth a Thrais Rhywiol: Nid Yw'n Iawn - Hafan - Meic\nGall camdriniaeth a thrais rhywiol fod yn sgwrs anodd a phoenus i’w gael. Ond y neges bwysig i bawb sydd wedi’u heffeithio ydy nad wyt ti ar ben dy hun. Mae yna lawer o lefydd sydd yn gallu cynnig cyngor a chefnogaeth.\nMae pobl yn siarad amdano\nMae’n glir bod pobl YN siarad am gamdriniaeth a thrais rhywiol, gydag esiamplau diweddar yn symudiad #MeToo Harvey Weinstein a’r ymgyrch #itsnotok yn ystod Wythnos Ymwybyddiaeth Camdriniaeth Rywiol a Thrais Rhywiol.\nMae cael y sgwrs yma ar gyfryngau cymdeithasol yn gyrru neges glir bod pobl YN siarad am gamdriniaeth a thrais rhywiol. Mae mwy o bobl yn adnabod ac yn adrodd camdriniaeth a thrais rhywiol. Yn ei dro, mae hyn yn arwain at fwy o euogfarnau. Gall siarad mwy am y materion yma roi llai o rym i’r rhai sy’n cam-drin wrth reoli dioddefwyr gyda chywilydd a thawelwch.\nNid oes rhaid iddo fod yn ddiweddar\nNid y rhai sydd yn profi camdriniaeth a thrais ar hyn o bryd yw’r unig rai sydd yn dioddef (os ydynt yn credu eu bod yn ddioddefwyr neu beidio). Gallant fod wedi dioddef camdriniaeth neu drais rhywiol yn y gorffennol a bod hyn yn parhau i gael effaith arnynt.\nMae angen i ddioddefwyr a goroeswyr wybod a deall bod posib gweithredu i gael help a chefnogaeth. Gyda mwy o bobl yn rhannu eu profiadau, y gobaith ydy bydd hyn yn codi ymwybyddiaeth. A bydd hyn, yn ei dro, yn golygu bod dioddefwyr yn mynd i chwilio am gymorth. Gallet ti chwarae dy ran hefyd. Rhanna’r erthygl yma a’r dolenni isod gydag unrhyw un ti’n meddwl bydda’n buddio o gefnogaeth. Efallai nad ydynt yn ymwybodol bod angen cymorth arnynt.\nOs wyt ti’n ddioddefwr neu’n oroeswr trais rhywiol mae yna lawer o wasanaethau ar gael i’th gefnogi. Dyma ychydig ohonynt:\nByw Heb Ofn – Mae Byw Heb Ofn yn wasanaeth Llywodraeth Cymru. Maent yn darparu gwybodaeth a chyngor i rai sydd yn dioddef o drais yn erbyn merched, camdriniaeth ddomestig a thrais rhywiol. Mae ganddynt linell gymorth hefyd ar 0808 8010 800 neu wasanaeth sgwrs byw ar eu gwefan.\nThe Hide Out – Gwefan wedi’i greu gan Women’s Aid i helpu plant a phobl ifanc i ddeall camdriniaeth yn y cartref, a beth i wneud os yw’n digwydd i ti.\nY Prosiect Dyn – Yn cefnogi dynion heterorywiol, hoyw, deurywiol a trawsrywiol yn dioddef o gamdriniaeth ddomestig i gael mynediad i wasanaethau. Cefnogaeth gyfrinachol am ddim. Mae ganddynt linell gymorth hefyd ar 0808 801 0321.\nRape Crisis – Cymorth os wyt ti neu rywun rwyt ti’n adnabod wedi profi rêp, camdriniaeth rywiol plentyn ac/neu unrhyw fath o drais rhywiol. Llinell gymorth am ddim: 0808 802 9999\nNSPCC Camdriniaeth Rywiol – Gwybodaeth am gamdriniaeth rywiol plant a sut i’w adnabod a chefnogi plentyn sydd yn ddioddefwr. Os wyt ti’n poeni am blentyn galwa 0808 800 5000, 24 awr y dydd, saith diwrnod yr wythnos. Mae yna wybodaeth am ecsploetiaeth rywiol plant ar wefan yr NSPCC hefyd, sydd yn fath o gamdriniaeth rywiol.\nSurvivors UK – Darparu gwasanaeth cwnsela i gefnogi goroeswyr gwrywaidd o gamdriniaeth rywiol, ymosodiad rhywiol neu rêp fel oedolyn, neu os oeddent wedi profi hyn fel plentyn. Maent yn cynnig sgwrsio ar-lein ar eu gwefan. Neu gyrra neges testun ar 020 3322 1860 neu Whatsapp ar 07491 816 064.


S4C Chwaraeon - Hwylio'r Byd\nRhaglenni Chwaraeon Ralio +\nGwylio Hwylio'r Byd ar Clic\nGwefan Hwylio'r Byd\nRhagflas Hwylio'r Byd\nDilyn taith stormus Elin yn Hwylio'r Byd - o China i San Francisco\nDilynwch antur stormus merch o'r Bala wrth iddi brofi tywydd eithafol a pheryglon bywyd ar y môr wrth gystadlu yn y ras gefnfor enwog, Ras Cwch y Clipper o Amgylch y Byd 11/12. Yn y gyfres ddwy ran, Hwylio'r Byd, sy'n dechrau nos Fawrth, 15 Mai byddwn yn dilyn Elin Haf Davies wrth iddi baratoi am un o rasus anoddaf y byd gan dreulio 30 diwrnod ar foroedd gwyllt a theithio dros 6,000 o filltiroedd.\nNid dyma'r tro cyntaf i Elin frwydro yn erbyn amodau gwael ar y môr. Yn 2007 fe wnaeth hi rwyfo dros Gefnfor yr Iwerydd ac mae ei hanturiaethau eisoes wedi codi dros £250,000 er budd elusennau plant.\n"Roeddwn i'n 30 oed yn mynd ar y môr am y tro cyntaf. Daeth y penderfyniad i fynd i rwyfo Môr yr Iwerydd allan o unlle. Doedd gen i ddim syniad beth i'w ddisgwyl cyn cychwyn, ac ar ôl 77 diwrnod ar yr Iwerydd roeddwn i'n gwybod bod anturiaethau ar y môr yn apelio," esbonia Elin, sy'n codi arian y tro yma er budd Apêl Arch Noa, elusen swyddogol Ysbyty Plant Cymru.\nDechreuodd ras y Clipper yn Southampton nôl ym mis Awst 2011. Ers hynny, mae'r cystadleuwyr wedi croesi a goroesi prif foroedd y byd ac wedi docio yn Ne Affrica, Awstralia, Singapore, Seland Newydd, Brasil a Madeira.\nMae'r ras wedi'i rhannu'n wyth cymal ac fe ymunodd Elin â'i thîm ar gyfer chweched cymal y gystadleuaeth - ar hyd y Cefnfor Tawel o Quingdao i San Francisco.\n"Roedd y Cefnfor Tawel yn beryglus iawn. Am 30 diwrnod fuodd 'na ddim awyr las, dim heulwen, ac roedd y tonnau enfawr bygythiol yn barhaol," meddai Elin.\n"Mae'n anodd egluro'r llwydni sydd mewn sefyllfa felly. Mae'n gwbl barhaol rhwng yr awyr a'r môr ac mae o'n dwyn dy egni a dy frwdfrydedd di. Mae'n anhygoel sut mae'r 'chydig leiaf o heulwen yn gallu rhoi hwb i ti."\nCafodd gwylwyr S4C flas o'i hantur yn y ffilm fer Calon: Hwylio'r Byd ar ddechrau Mawrth. Ond yn y gyfres newydd, cawn ddilyn paratoadau manwl Elin cyn y ras o China i Arfordir Gorllewinol yr UDA. Yn ogystal, bydd camerâu cwmni teledu Telesgop yn hwylio ar y tonnau gydag Elin a chriw'r cwch i gofnodi'r antur wlyb a gwyntog.\nOnd tra bod Elin â'i thraed 'nôl ar y tir erbyn hyn, mae'r ras yn parhau. Gyda thywydd yn caniatáu, mi fydd disgwyl i ras gyflawn y Clipper ddod i ben ar 31 Gorffennaf yn yr un fan ag y cychwynnodd.\nAm fwy o wybodaeth am y ras, am luniau a phroffil o Elin, ewch i wefan cynhwysfawr y gyfres - s4c.co.uk/hwyliobyd


Peter Marshall - Partneriaeth Cydwasanaethau GIG Cymru\n› Tîm Cyflogaeth\n› Peter Marshall\nYmgymhwysodd Peter yn gyfreithiwr ym mis Ionawr 1996.\nEnillodd Peter radd BA Anrhydedd mewn Economeg a Hanes o Brifysgol Caerdydd, cyn cwblhau’r Arholiad Proffesiynol Cyffredin ym Mhrifysgol Fetropolitan Llundain. Gwnaeth Arholiadau Terfynol Cymdeithas y Gyfraith ym Mhrifysgol Morgannwg.\nGweithiodd Peter ym myd gwasanaethau ariannol am nifer o flynyddoedd, cyn troi at fyd y Gyfraith. Cwblhaodd ei gontract hyfforddi yng nghwmni cyfreithwyr Rausa Mumford yng Nghaerdydd, Ymunodd Peter â Thîm Cyflogaeth Gwasanaethau Cyfreithiol a Risg ym mis Ionawr 2016. Mae’n rhoi cyngor ar faterion cyfreithiol cynhennus a di-gynnen ar y cyd â chynrychioli cyflogwyr y GIG mewn tribiwnlysoedd cyflogaeth.\nMae Peter hefyd yn hyfforddwr tîm pêl-droed iau yng Nghaerdydd. Mae hefyd yn ddyfarnwr cymwysedig gyda Chymdeithas Pêl-droed De Cymru. Mae’n mwynhau teithio, gwrando ar gerddoriaeth a threulio amser gyda’i deulu a’i ffrindiau.


St Davids Cathedral: Gwyl - Rhaglen\nRHAGLEN GWYL 2012\nGWYL EGLWYS GADEIRIOL TYDDEWI\n27 MAI - 8 MEHEFIN 2012\n11.15yb Cymun Bendigaid Corawl\nCook O Sacrum convivium\nAttwood Come Holy Ghost\nJ.S. Bach Fantasia ar ‘Komm, heiliger Geist’ BWV 651\n6.00yh Gosber Gorawl\nLeighton Yr Ail Wasanaeth\nLeighton Veni Creator Spiritus\n8.00yh Olivier Latry organ\nAgorir yr Wyl gyda datganiad ar yr organ gan un o brif organyddion y byd, yn ymddangos am y tro cyntaf yng Nghymru ar ein horgan godidog ni. Fel canlyniad i gystadleuaeth ym 1983, pan oedd ond 23 oed, daeth Olivier Latry yn organydd Notre-Dame de Paris. Mae yn enwog trwy’r byd i gyd fel meistr wrth berfformio, wrth chwarae’n fyrfyfyr ac fel athro.\nTocynnau : £15. Mynediad am ddim i blant 16 neu’n iau\nCefnogir y cyngerdd hwn gan Harrison & Harrison\nDYDD LLUN, 28 MAI\n5.00yh Gosber Gorawl – Cantorion Mousai\n7.00yh A Garden of Eloquence\nKatharine Hawnt soprano\nZiv Braha liwt\nUri Smilansky fiol fas\nCyfle prin i glywed Songs to Mistress Anne Greene gan John Danyel yn cael eu perfformio’n gyfan.\nTocynnau : £15 & £8. Mynediad am ddim i blant 16 neu’n iau *\nCefnogir y cyngerdd hwn gan Denplan\n9.45yh Bach yn yr Hwyr yng Ngolau Cannwyll I\nBydd Daniel Cook a Simon Pearce yn chwarae detholiad o uchafbwyntiau personol o’r 48 Preludes a Fugues gan J.S. Bach ar biano Steinway yr Eglwys Gadeiriol.\nTocynnau : £10. Mynediad am ddim i blant 16 neu’n iau\nDYDD MAWRTH, 29 MAI\nStanford Latin Magnificat\nWood Latin Nunc dimittis\nMathias Admonition to rulers\n7.00yh Cantorion Mousai\nDaniel Cook arweinydd\nBydd y côr ifanc hwn o gyn-aelodau corau o Eglwysi Cadeiriol drwy’r Deyrnas Unedig gyfan yn ymddangos yn Nhyddewi am y tro cyntaf, gan ganu cerddoriaeth gorawl Almaeneg gan Brahms, Bruckner, Hassler a Rheinberger.\nCefnogir y cyngerdd hwn gan y St Davids Peninsula Tourist Association a Lloyds TSB\n9.45yh Bach yn yr Hwyr yng Ngolau Cannwyll II\nDYDD MERCHER, 30 MAI\n5.00yh Gosber Gorawl – Aelodau Côr yr Eglwys Gadeiriol\nRose yn E\nDuruflé Veni Creator\n7.00yh Richard Hills – Organydd Theatr\nParatowch i gael eich syfrdanu gan ddisgleirdeb bencampwrol a cheinder celfydd un o organyddion theatr gorau’r byd. Mae Richard Hills yn un o’r ychydig gerddorion sydd wedi gwir feistroli’r gwahaniaeth rhwng byd yr organ glasurol ac organ theatr.\nCefnogir y cyngerdd hwn gan Saffron\n9.45yh Bach yn yr Hwyr yng Ngolau Cannwyll III\nDYDD IAU, 31 MAI\n6.00yh Corws Plant yr Wyl, mewn cydweithrediad â JAM ac Onyx Brass\nBob Chilcott arweinydd\nMae’n bleser o’r mwyaf gan yr Wyl groesawu Bob Chilcott i arwain dau o’i weithiau mwyaf eiconig i blant: Mr Majeika and the Magic Organ ac A Sporting Chance.\nCefnogir y cyngerdd hwn a rhaglen gwaith Addysg Allanol yr Ŵyl gan y West Wales Masonic Grand Charity\nTocynnau : £8. Mynediad am ddim i blant 16 neu’n iau\n8.30yh Cwmplin – Ysgolorion Corawl a’r Ficeriaid Corawl\nDYDD GWENER, 1 MEHEFIN\n2.00yp Paned & Sgwrs yn y Deondy – Roger Moss yn siarad â Keith Bayliss\nDewch i glywed Roger Moss yn siarad am ei gerflunwaith hardd, a arddangosir ym mhen dwyreiniol yr Eglwys Gadeiriol.\nTocynnau : £3 (pris llawn yn unig). Mae pris y tocyn yn cynnwys paned o de a phice ar y maen\n7.00yh Cerddorfa Genedlaethol Gymreig y BBC\nAnne Stephany mezzo soprano\nSian Edwards arweinydd\nGwell archebu’ch tocyn yn fuan i’r cyfuniad moethus hwn o Enigma Variations Edward Elgar a Fantasia on a theme of Tallis gan Vaughan Williams!\nTocynnau : £22, £15 & £8\nCefnogir y cyngerdd hwn gan Grwp o Ffrindiau Sir Benfro\nDYDD SADWRN, 2 MEHEFIN\n7.00yh Corws a Cherddorfa’r Wyl\nJane Irwin mezzo\nJulian Empett bariton\nBarry Haskey blaenwr\nBydd Corws a Cherddorfa’r Ŵyl yn ymuno â Chôr yr Eglwys Gadeiriol a rhestr o unawdwyr rhyngwladol i gyflwyno perfformiad sy’n addo bod yn drawiadol o’r gwaith all gael ei gyfri fel campwaith mwyaf Elgar.\nCefnogir y cyngerdd hwn gan The Friends of St Davids Cathedral\nDYDD SUL, 3 MEHEFIN\n11.15yb Cymun Bendigaid yr Wyl\nDupré Tantum Ergo\nTournemire Improvisation sur le ‘Te Deum’\nPregethwr: Y Gwir Barchedig Dr John Saxbee, Cyn Esgob Lincoln\nBednall O lux beata trinitas\nMathias ‘As truly as God is our Father\n8.00yh The Sanctuary Project\nChristian Forshaw sacsoffon\nRob Farrer offerynnau taro\nCydweithrediad unigryw rhwng sacsoffon, organ, llais ac offerynnau taro yw The Sanctuary Project. Sefydlwyd y grŵp yn 2004, ac yn barod mae sawl albwm o’u cerddoriaeth (sy’n cael ei ysbrydoli gan gerddoriaeth eglwysig – gyda thro annisgwyl!) wedi cyrraedd pen y siartiau.\nCefnogir y cyngerdd hwn gan Sponsorlink\nDYDD LLUN, 4 MEHEFIN\n10.30yb Cerddor Ifanc Dyfed\nNest Jenkins telyn\nRhoddir y cyntaf o gyngherddau Llwyfan Cerddorion Ifanc eleni gan Nest Davies, Cerddor Ifanc Dyfed yn 2011, sy’n 12 oed. Bydd y rhaglen yn cynnwys cyfansoddiad buddugol Sarah Lianne Lewis, Cyfansoddwr Ifanc Dyfed 2011.\nCefnogir y cyngerdd hwn gan David a Stephanie Halse\n5.00yh Gosber Gorawl – Côr New College, Rhydychen\nHailstork A Song of Deborah\nHowells Behold O God our Defender\n7.00yh Côr Eglwys Gadeiriol Tyddewi mewn cydweithrediad â JAM ac Onyx Brass\nCyngerdd o gerddoriaeth gyfoes gyda ffefrynnau’r Coroni gan Parry, Stanford a Walton. Mae 2012 yn gweld cychwyn partneriaeth gyffrous rhwng JAM a Gwyl Eglwys Gadeiriol Tyddewi. Bu JAM yn comisiynu a pherfformio cerddoriaeth newydd trwy gydol y deng mlynedd diwethaf.\nYmunwch â ni wrth i ni archwilio rhai o’u huchafbwyntiau a dathlu penblwydd Judith Bingham, cyfansoddwr JAM, yn 60!\nTocynnau : £22, £15 & £8. Mynediad am ddim i blant 16 neu’n iau\nCefnogir y cyngerdd hwn gan Gyngor Dinas Tyddewi a Deon a Glwysgor Eglwys Gadeiriol Tyddewi\n9.45yh Jocelyn Freeman a Mark Begbie\nMark Begbie bas\nYn enedigol o Sir Benfro, daw Jocelyn Freeman yn ôl i Dyddewi i’r cyngerdd cydweithredol hwn gyda’r baswr Mark Begbie.\nCefnogir y cyngerdd hwn gan Lionel a Brenda Griffiths\nDYDD MAWRTH, 5 MEHEFIN\n10.00yb Cyngerdd Coffi yn y Ffreutur\nDetholiad o ganeuon ac ariâu gan Ysgolorion Corawl yr Eglwys Gadeiriol.\nTocynnau : £8 (llawr uchaf) £4 (llawr isaf – ni ellir gweld y perfformwyr)\nMynediad hanner pris i blant 16 neu’n iau. Mae pris y tocyn yn cynnwys paned o goffi\n2.00yp Cyfweliad gyda Judith Bingham ac Edward Armitage yn Oriel y Parc\nYmunwch â ni wrth i ni lansio’n partneriaeth â JAM a chynllun cyflwyno cyfansoddwyr Gwyl Eglwys Gadeiriol Tyddewi.\nMynediad am ddim, ond bydd angen tocyn er mwyn cael mynediad\n5.00yh Gosber Gorawl – Côr yr Eglwys Gadeiriol (Bechgyn a Dynion)\nStanford yn C\nStanford O for a closer walk\n7.00yh Côr New College, Rhydychen, a Collegium Novum\nEdward Higginbottom arweinydd\nDetholiad ysblennydd o gerddoriaeth coroni gan Boyce, Croft, Handel a Purcell. Mae’r côr byd-enwog hwn yn adnabyddus am ei berfformiadau celfydd a meistrolgar o bron bob math o gerddoriaeth. Recordiad y côr i Decca yn 2002 rydd yr ysbrydoliaeth i’r rhaglen hon, sef uchafbwynt ein dathlu ar gyfer Jiwbilî Diemwnt y Frenhines.\nTocynnau : £24, £15 & £8\nCefnogir y cyngerdd hwn gan Young Voices a’i sefydlwr, Mr David Lewis\n9.45yh Judith Bingham, The Everlasting Crown (perfformiad cyntaf yng Nghymru)\nDatganiad trawiadol ar yr organ, gyda lle blaenllaw i The Everlasting Crown gan Judith Bingham. Mae’r cyfasoddiad synhwyrus hwn mewn saith symudiad yn archwilio syniadau am frenhiniaeth. Daeth yr ysbrydoliaeth iddo gan emau enwog fel diemwnt Orlov, y sbinel Rwseg a saffir St Edward.\nCefnogir y cyngerdd hwn gan Caroe & Partners\nDYDD MERCHER, 6 MEHEFIN\nCathryn-Ann Rees feiolin\nCroesawn y feiolinydd ifanc a disgybl Ysgol Bro Myrddin yn ôl i Dyddewi i’n ail gyngerdd coffi.\nMynediad am ddim i blant 16 neu’n iau. Mae pris y tocyn yn cynnwys paned o goffi\n3.30yp Gosber Gorawl – Darllediad byw ar BBC Radio 3\nBingham Corpus Christi Carol\nMathias Jesus College Service\nMartin Twas in the year (Perfformiad cyntaf led y byd – Comisiwn Gwyl 2012)\nMathias Festival Te Deum\nCyrhaeddwch o leiaf hanner awr cyn i’r gwasanaeth dechrau, os gwelwch yn dda\n8.30yh Tri Tenor Cymru\nAlun Rhys-Jenkins tenor\nCanmolir y tri yma llawn cymaint am eu hegni ag am eu gallu celfyddydol. Bydd y cyngerdd hwn yn siwr o fod a rhywbeth i blesio pawb.\nTocynnau : £15 & £8 Mynediad am ddim i blant 16 neu’n iau\nCefnogir y cyngerdd hwn gan VJG Johns mewn cysylltiad â JCP Solicitors\nDYDD IAU 7, MEHEFIN\n10.30yb Llwyfan Organyddion Ifanc\nMatthew Jorysz organ\nMae Matthew yn Ysgolor Organ yn Eglwys Gadeiriol Salisbury ar hyn o bryd, ac yn Ysgolor Organ Etholedig yng Ngholeg Clare, Caergrawnt.\n2.00yp Hannah Stone – Telynores Frenhinol Tywysog Cymru – a Rhian Mair Lewis yn Eglwys Llanrhian\nPenodwyd Hannah Stone fel telynores swyddogol Tywysog Cymru yn ddiweddar. Mae hi a’r soprano Rhian Lewis yn perfformio gyda’i gilydd yn aml drwy Live Music Now, ac mae’n bleser mawr gennym eu croesawu i’r Ŵyl i’r cyngerdd prynhawn yma.\nCefnogir y cyngerdd hwn gan Ian a Dorothy Panton\nBydd te hufen ar gael am bris o £6 (pris llawn yn unig) yn neuadd Eglwys Llanrhian ar ôl y cyngerdd yma, drwy garedigrwydd grwp y Seintiau a’r Cerrig\n5.00yh Gosber Gorawl – Cantorion yr Eglwys Gadeiriol\nTomkins Almighty God, the fountain of all wisdom\nTomkins A Fancy for Two\n7.00yh The Cardinall’s Musick\nSefydlwyd The Cardinall’s Musick ym 1989, a daeth yn uned lwyddiannus a gwreiddiol dros ben.\nDaw enw’r grŵp gan Thomas Wolsey, y cardinal o’r 16eg ganrif. Mae’r grŵp yn enwog am ei astudiaeth eang o gerddoriaeth y Renaissance Saesneg, ac mae’n bleser gennym eu bod am berfformio’r Corpus Christi Propers a’r Offeren mewn 5 rhan gan Byrd ar ddiwrnod Gŵyl Corpus Christi.\nCefnogir y cyngerdd hwn gan Brewin Dolphin Ltd\n9.45yh Ysgolorion Corawl a’r Ficeriaid Corawl\nDaw Ysgolorion Corawl a Ficeriaid Corawl yr Eglwys Gadeiriol yn ôl i ganu perlau cytgord agos eto, ar gais y cyhoedd.\nCefnogir y cyngerdd hwn gan Mrs Hilary Gibbins a Lionel a Brenda Griffiths\n11.00yb Côr Bechgyn Eglwys Gadeiriol Tyddewi\nPerfformiad cyngerdd prin gan Gôr Bechgyn Eglwys Gadeiriol Tyddewi. Rhoddant ddetholiad o’u ffefrynnau litwrgaidd – ac un neu ddau bleser annisgwyl.\nCefnogir y cyngerdd hwn gan Y Parch. Garry a Mrs Phyll Bennett\n2.00yp Dosbarth Meistr i Gantorion y Côr, arweinydd Andrew Carwood, yn Oriel y Parc\nYmunwch â ni tra mae Cyfarwyddwr Cerdd Eglwys Gadeiriol St Paul’s yn rhoi prawf ar allu Cantorion Côr Eglwys Gadeiriol Tyddewi.\nTocynnau : £4 Mynediad am ddim i blant 16 neu’n iau\n5.00yh Gosber Gorawl Gymraeg – Cantorion yr Eglwys Gadeiriol\nMeirion Wynn Jones Cantiglau Ty Ddewi (Perfformiad cyntaf led y byd – Comisiwn Gŵyl 2012)\nMeirion Wynn Jones O Ddewi sanctaidd\n7.00yh Joe Stilgoe – Pianydd jazz a chanwr\nHudodd Joe Stilgoe gynulleidfaoedd ym mhobman gyda’i swyn, ffraethineb a’i dalentau cryf fel canwr a phianydd, byth ers iddo ryddhau ei albwm gyntaf, I Like This One. Bydd y cyfuniad o bensaernïaeth odidog a jazz eiconig yn cloi’r Ŵyl mewn ffordd hollol wahanol eleni.\nTocynnau : £22, £15 & £8 Mynediad am ddim i blant 16 neu’n iau\nCefnogir y cyngerdd hwn gan Gynor Sir Penfro\nARDDANGOSFEYDD YR WYL\nHOST – Roger Moss\nMae Arddangosfa’r Wyl yn y pen dwyreiniol yn gwneud defnydd o’r dechnoleg gyfrifiadurol ddiweddaraf. Cynhyrchodd y cerflunydd Roger Moss ymateb bersonol a chyfoes sy’n adleisio gwaith y crefftwyr canoloesol a adeiladodd ac addurnodd Eglwys Gadeiriol Tyddewi.\nCYLCH CREFFTWYR SIR BENFRO\nArddangosfa Penblwydd y Cylch yn 40 Ffreutur Eglwys Gadeiriol Tyddewi\nMae Cylch Crefftwyr Sir Benfro yn dathlu ei benblwydd yn ddeugain oed eleni drwy drefnu arddangosfa arbennig yn Oriel y Clasordy. Mae crefftwaith y Cylch yn parhau o’r safon uchaf, ac y mae wedi gwerthfawrogi ei berthynas agos at yr Eglwys Gadeiriol a’r Wyl trwy gydol ei hanes.


Dull Gweithredu seiliedig ar Hawliau Plant ar gyfer Gofal Cymdeithasol yng Nghymru - Children’s Commissioner for Wales\nDull Gweithredu seiliedig ar Hawliau Plant ar gyfer Gofal Cymdeithasol yng Nghymru\nGall dull gweithredu seiliedig ar hawliau plant helpu i gyflawni gwell canlyniadau i blant a’u teuluoedd, yn ogystal â darparu fframwaith cefnogol a chydlynus i ymarferwyr mewn maes gwaith sy’n gallu bod yn heriol.\nMae fframwaith dull gweithredu seiliedig ar hawliau plant yn helpu sefydliadau i ystyried beth maen nhw eisoes yn ei wneud i gefnogi a hybu hawliau plant, a hefyd i nodi bylchau a meysydd i’w datblygu.\nCanllaw Y Ffordd Gywir: Gofal Cymdeithasol\nGwreiddio Hawliau Plant\nMae gwreiddio hawliau plant yn golygu mynd ati’n fwriadol ac yn systematig i ddefnyddio hawliau plant yn yr iaith mae sefydliad yn defnyddio, gan sicrhau bod staff yn deall hawliau plant trwy hyfforddiant a datblygiad, ac integreiddio meddwl am hawliau wrth ddatblygu gwasanaeth.\nMae gwreiddio hawliau fel hyn yn golygu bod y staff yn deall eu bod yn ddeiliaid dyletswydd; mewn geiriau eraill bod dyletswydd broffesiynol arnyn nhw i gynnal a hybu hawliau plant. Mae hefyd yn golygu bod plant a theuluoedd yn clywed y neges glir eu bod yn derbyn gwasanaethau mae arnyn nhw eu hangen oherwydd bod ganddyn nhw hawl i dderbyn y gefnogaeth angenrheidiol i gyflawni eu potensial. Mae hyn yn osgoi dull gweithredu diffygiol ac yn cyfleu neges bwysig i blant ynghylch eu gwerth cynhenid, beth bynnag mae bywyd wedi’i daflu atyn nhw.\nGallwch wreiddio hawliau yn eich gwasanaeth trwy:\nSicrhau bod pob polisi a dogfen fewnol wedi’u seilio ar CCUHP ac yn cyfeirio’n benodol at hynny. Dylai’r cyfeiriad at hawliau fod yn benodol ac ymgorffori safonau megis y Safonau Cyfranogiad Cenedlaethol ar gyfer Pobl Ifanc.\nSicrhau bod staff, uwch-arweinyddion a’r cyngor yn ymwybodol o hawliau plant a sut mae eu cynnal mewn ymarfer pob dydd, rolau unigol a chyflwyno’r gwasanaeth.\nRhai ffyrdd ymarferol o wreiddio hawliau plant mewn ymarfer pob dydd:\nDefnyddio iaith hawliau yn eu hymarfer pob dydd gyda phlant a’u teuluoedd. Er enghraifft, ‘Mae gennych chi hawl i gael gwrandawiad a chael eich cymryd o ddifri. Dyna pam rwy am i ni gwrdd a chlywed mwy am…..’\nDefnyddio iaith hawliau i eiriol ar ran y plant a’r bobl ifanc rydych chi’n gweithio gyda nhw. Er enghraifft, ‘Mae ganddi hawl i’r gefnogaeth mae arni ei hangen i ymadfer wedi’r camdriniaeth brofodd hi (erthygl 39, CCUHP), felly mae achos cryf dros ddarparu’r gefnogaeth seicolegol hon.’\nAnnog ystyriaeth i hawliau plant mewn trafodaethau tîm a sesiynau goruchwylio.\nDysgwch mwy am sut mae CBS Wrecsam wedi ymgorffori hawliau yn eu gwasanaeth:\nDarllenwch Astudiaeth Achos Wrecsam yma\nAstudiaeth Achos – Cyngor Castell-nedd Port Talbot\nGwreiddio hawliau plant mewn gofal cymdeithasol:\nMae Cyngor Castell-nedd Port Talbot yn credu’n angerddol mewn cynnal hawliau plant a phobl ifanc, ac mae eu cyfarwyddiaeth Gwasanaethau Plant, gyda chefnogaeth Uned Hawliau Plant Castell-nedd Port Talbot, wedi datblygu rôl i ‘Hyrwyddwyr Hawliau Plant’ yn ddiweddar. Gwahoddir hyrwyddwyr i fynychu gweithdy hyfforddi ymarferol lle maen nhw’n dysgu am CCUHP a phum egwyddor Dull Gweithredu seiliedig ar Hawliau Plant. Yna caiff yr wybodaeth honno ei chymhwyso i greu cynllun gweithredu sy’n rhoi cyfle i hyrwyddwyr berchnogi sut mae gwreiddio hawliau plant yn eu harferion pob dydd presennol, a chaiff syniadau ar gyfer datblygu gwasanaeth eu hystyried. Mae hawliau plant yn gyfrifoldeb i bawb, a thrwy recriwtio hyrwyddwyr gwirfoddol a datblygu cynllun gweithredu, mae’r awdurdod lleol yn ymroddedig i wreiddio hawliau plant yn ymarferol.\nAstudiaeth Achos – Ysgol Heronsbridge\nMae Heronsbridge yn Ysgol Arbennig Gynradd ac Uwchradd. Maen nhw’n darparu ar gyfer ystod eang o Anghenion Dysgu, gan gynnwys adran i ddisgyblion ar y Continwwm Awtistiaeth, ac mae ganddyn nhw ddau dŷ preswyl ar diroedd yr ysgol, er bod mwyafrif y disgyblion yn mynychu’n ddyddiol. Mae Heronsbridge wedi mabwysiadu dull ysgol gyfan o wreiddio hawliau ar draws yr ysgol. Mae’r holl staff wedi cael eu hyfforddi ac mae corff llywodraethu’r ysgol yn ymwybodol o CCUHP a sut gallan nhw gefnogi holl gymuned yr ysgol i wreiddio dull gweithredu seiliedig ar hawliau.\nMae CCUHP wedi’i wreiddio ym mholisïau’r ysgol ac yn cael ei ddefnyddio bob dydd mewn gwasanaethau, gwersi a gweithgareddau gyda disgyblion – gan sicrhau eu bod yn ymwybodol o’u hawliau ac yn gallu cael mynediad iddynt. Mae’r ysgol yn cydnabod yr effaith mae gwreiddio hawliau wedi’i chael. Trwy hybu gwerthoedd parch, urddas a pheidio â chamwahaniaethu, mae plant yn cael hwb i’w hunanbarch a’u llesiant, gan eu bod yn ymwybodol o’u llais a’u bod yn cael gwrandawiad, neu y bydd oedolion yn gweithio er eu lles pennaf. Mae plant yn teimlo’n ddiogel mewn amgylchedd o’r fath. Mae’r Dyfarniad Ysgolion sy’n Parchu Hawliau yn rhoi iaith bwerus i blant ei defnyddio i’w mynegi eu hunain ac i leisio barn ar faterion sy’n effeithio arnyn nhw. Mae’r staff yn gweithredu fel Deiliaid Dyletswydd, ac yn sicrhau bod hawliau plant yn cael lle blaenllaw yn yr holl benderfyniadau a wneir. Mae gan y plant well perthynas gyda’u hathrawon a’u cyfoedion, ar sail parch o’r ddeutu a gwerth barn pawb. Mewn ysgol sy’n Parchu Hawliau, mae’r plant yn cael eu trin yn gyfartal gan eu cyd-ddisgyblion a’r oedolion sydd yn yr ysgol. Mae’r plant yn dod yn weithredol ac yn chwarae rhan ym mywyd yr ysgol a’r byd ehangach, ac mae hynny’n meithrin eu hyder i wneud penderfyniadau gwybodus. Mae ganddyn nhw fframwaith moesol, wedi’i seilio ar gydraddoldeb a pharch at bawb, sy’n para oes wrth iddyn nhw dyfu’n aelodau cysylltiedig, cyfrifol o’r gymdeithas.\nGrymuso Plant a Phobl Ifanc\nMae dyletswydd ar y rhai sy’n gweithio gyda phlant mewn cyd-destun gofal cymdeithasol i helpu i sicrhau bod plant yn gwybod bod hawliau ganddyn nhw, bod ganddyn nhw gyfleoedd gwirioneddol i fanteisio arnyn nhw, a’u bod yn teimlo bod eu hawliau yn eu grymuso. Mae hynny’n digwydd mewn llawer o ffurfiau gwahanol i blant; o ddefnyddio iaith hawliau gyda phlant i wneud yn siŵr eu bod nhw’n gallu gweld eu hawliau’n cael eu hadlewyrchu yn eu rhyngweithio â gweithwyr proffesiynol a’r gefnogaeth maen nhw’n ei derbyn, i ddiogelu eu hawliau pan fyddan nhw’n wynebu rhwystrau i’w derbyn. Mae’r elfen hon o ddull gweithredu seiliedig ar hawliau plant yn ymwneud â gwireddu hawliau i blant.\nEfallai na fydd plant sy’n derbyn cefnogaeth gan y gwasanaethau cymdeithasol bob amser yn teimlo eu bod yn cael eu grymuso os byddan nhw’n credu bod penderfyniadau’n cael eu gwneud amdanyn nhw, yn hytrach na gyda nhw. Roedd hyn yn eglur o’r sgyrsiau gawson ni gyda phlant – roedden nhw eisiau gwybod pam roedd penderfyniadau’n cael eu gwneud a chael eu cynnwys yn llawn yn y penderfyniadau. Dywedodd plant wrthyn ni ar brydiau, byddan nhw ddim bob amser yn cael y canlyniad roedden nhw eisiau, ond eu bod nhw eisiau gwybod sut roedd y penderfyniad yna wedi cael ei wneud.\nFfyrdd ymarferol i wasanaethau roi egwyddor grymuso ar waith\nDarparu gwybodaeth hygyrch ac addysg i blant er mwyn datblygu eu dealltwriaeth o’u hawliau dynol. Mae llawer o adnoddau ar gael i gefnogi hyn:\nTudalen Adnoddau CPC\nDarparu cyfleoedd i blant a’r sgiliau i ymgysylltu â gwasanaethau a dylanwadu ar eu polisïau a’u prosesau. Cynnig hyfforddiant a gwybodaeth sy’n hygyrch i blant a sefydlu canllawiau clir ar gyfer sut bydd plant yn dylanwadu ar benderfyniadau.\nSicrhau bod data a gasglwyd am blant ar gael iddyn nhw mewn ffordd briodol, er mwyn iddyn nhw fedru rhannu’r penderfyniadau am flaenoriaethau a strategaethau’r gwasanaethau.\nDarparu cyfleoedd i blant a phobl ifanc weithredu ar y cyd i ddatblygu syniadau a chynigion, i weithredu ac i ddylanwadu ar benderfyniadau.\nCCNPT yn ymgorffori hawliau plant mewn gofal cymdeithasol:\nMae Cyngor Castell-nedd Port Talbot yn angerddol/frwdfrydig am gynnal hawliau plant a phobl ifanc, ac mae eu cyfarwyddiaeth Gwasanaethau Plant, gyda chefnogaeth Uned Hawliau Plant Castell-nedd Port Talbot, wedi datblygu rol ‘Pencampwyr Hawliau Plant’ yn ddiweddar. Gwahoddir y Pencampwyr i fynychu gweithdy hyfforddi ymarferol lle maen nhw’n dysgu am y CCUHP a phump egwyddor Dull Hawliau Plant. Yna cymhwysir y wybodaeth hon at greu cynllun gweithredu sy’n rhoi cyfle i bencampwyr berchnogi sut y gallant ymgorffori hawliau plant yn eu harferion cyfredol bob dydd, ac ystyried syniadau ar gyfer datblygu gwasanaeth. Cyfrifoldeb pawb yw Hawliau Plant, trwy recriwtio pencampwyr gwirfoddol a datblygu cynllun gweithredu, mae’r awdurdod lleol wedi ymrwymo i ymgorffori hawliau plant yn ymarferol.\nDysgu mwy am sut mae TGP Safe Stars wedi grymuso plant:\nMae Tros Gynnal Plant (TGP) yn cefnogi ystod o waith yng Nghymru, mae Sêr Diogel yn cefnogi pobl ifanc sydd angen cefnogaeth gan y gwasanaethau cymdeithasol i gael mynediad at eu hawliau. Gallwch ddod o hyd i enghraifft o rai o’r pethau maen nhw wedi’u creu i gefnogi hawliau pobl ifanc ar y dudalen yma.\nMae Sêr Diogel wedi gweithio gyda phobl ifanc yn ystod y pandemig i’w cefnogi i gynhyrchu adnoddau sy’n helpu nhw grymuso a darparu gwybodaeth i blant a phobl ifanc eraill, dyma rai enghreifftiau.\nErthygl 12 – Yr hawl i gael gwrandawiad ac i gael dy gymryd o ddifrif\nGweithiodd Sêr Diogel gyda phobl ifanc i wneud ffilm am Eiriolaeth gweler yma:\nOes unrhywun yn gwrando?\nErthygl 19 – Yr hawl i gael eich cadw’n ddiogel\nMaen nhw hefyd wedi creu fideo Rapio am Ddiogelu:\nFideo Rapio Diogelu\nGallwch ddarganfod mwy am eu gwaith yma:\nEwch i dudalen TGP Cymru\nCyngor Castell-nedd Port Talbot – Ymgynghoriad ar Wyliau Byr gyda phlant a phobl ifanc ag anableddau\nMae Cyngor Castell-nedd Port Talbot yn credu’n angerddol mewn cynnal hawliau plant a phobl ifanc.\nRoedd eu cyfarwyddiaeth Gwasanaethau Plant, ynghyd â chefnogaeth Uned Hawliau Plant Castell-nedd Port Talbot, yn awyddus i gasglu barn a phrofiadau plant a phobl ifanc ag anabledd a fu’n defnyddio’r gwasanaeth gwyliau byr yng Nghastell-nedd Port Talbot.\nOs hoffech chi i wybod mwy am yr Astudiaeth Achos hon cliciwch ar y ddolen isod:\nAstudiaeth Achos CCNPT – Ymgynghoriad ar Wyliau Byr gyda phlant a phobl ifanc ag anableddau\nYstyr cyfranogiad yw gwrando ar blant a rhoi sylw ystyrlon i’w barn. Dylai pob plentyn gael eu cefnogi i fynegi barn yn rhydd; dylen nhw gael eu clywed a’u gwrando. Dylid cymryd eu barn o ddifri pan wneir penderfyniadau neu pan gymerir camau sy’n effeithio’n uniongyrchol neu’n anuniongyrchol ar eu bywydau (fel mae Erthygl 12 o CCUHP yn gwarantu).\nGall cyfranogiad ddigwydd mewn gwahanol ffurfiau, sy’n briodol ar gyfer gwahanol amgylchiadau. Dylai plant gael eu cefnogi i gymryd rhan mewn penderfyniadau sy’n cyfrannu at eu bywydau, yn dylanwadu ar y gwasanaethau maen nhw’n eu defnyddio a’r cymunedau lle maen nhw’n byw. Dylid annog plant i rannu eu barn, eu dymuniadau a’u teimladau yn agored, a derbyn gwybodaeth a chefnogaeth priodol ar sut i gyflawni hyn.\nFfyrdd ymarferol i wasanaethau roi egwyddor cyfranogiad ar waith\nCydnabod bod gwahanol lefelau o gyfranogiad, sy’n berthnasol i wahanol amgylchiadau. Gall model cyfranogiad helpu i egluro lefel y berchnogaeth bydd pobl ifanc yn ei phrofi ym mhob proses. Bydd strategaeth gyfranogiad a gefnogir gan asesiad effaith cadarn ar hawliau plant (link) yn helpu i arwain y gwasanaeth wrth wreiddio’r egwyddor hon.\nCynnwys ymrwymiad clir i gyfranogiad plant ym mhob polisi, cynnig a datblygiad gwasanaeth arwyddocaol.\nDarparu llwyfan i adlewyrchu lleisiau plant ym mhob maes ymarfer sy’n effeithio ar fywyd y plentyn. Gall hyn gynnwys paneli datblygu a fforymau. Rhannwyd enghreifftiau lle roedd ymwneud yn amlwg mewn ystod o feysydd, gan gynnwys recriwtio a datblygu polisi (links).\nTrwy ddefnyddio templedi a ffurflenni, er enghraifft ar gyfer cyfarfodydd ac adolygiadau statudol, sicrhau bod plant yn derbyn gwybodaeth am sut mae modd eu cynnwys yn natblygiad eu cynllun a’u hasesiadau eu hunain. Sicrhau bod hyn yn rhan annatod o’r broses a monitro’r nifer sy’n ei defnyddio. Sicrhau bod plant yn manteisio arni’n ystyrlon mewn modd oed-briodol.\nDarparu cyfleoedd i blant a phobl ifanc gael gwrandawiad. Gall offer ac ymarferion helpu i strwythuro hyn, ond gall hynny fod yn wir hefyd am dreulio amser yn gwneud gweithgaredd gyda phlentyn neu berson ifanc, neu’n syml fynd am dro gyda’ch gilydd.\nOs yw plentyn neu berson ifanc yn cael trafferth mynegi barn fel rhan o’ch asesiad neu gyswllt rheolaidd â nhw, gofynnwch iddyn nhw sut bydden nhw’n hoffi cael eu clywed. Efallai byddai’n well gan rai ohonyn nhw ysgrifennu eu barn i lawr neu greu cofnod fideo/sain ohonyn nhw, efallai gyda help gofalwr maeth, rhiant neu athro. Cofiwch gynnig eiriolydd hefyd.\nYovo a Lleisiau Bach/Little Voices\nMae YoVo, Cyngor Ieuenctid plant mewn gofal Castell-nedd Port Talbot yn grwp o bobl ifanc sy’n cwrdd i wella bywydau plant a phobl ifanc mewn gofal. Gyda chefnogaeth oedolion o Gyngor Castell-nedd Port Talbot ac Uned Hawliau Plant, gweithiodd Yovo gyda gyda phrosiect Lleisiau Bach / Little Voice ym Mhrifysgol Abertawe i ddysgu am eu hawliau a’u materion yr oeddent am weithio arnynt.\nFel grwp o bobl ifanc a phrofiad gofal, gwnaethant dynnu sylw at bwysigrwydd cael gwybodaeth am leoliadau maeth. Mae nhw am sicrhau bod pob plentyn a pherson ifanc yn sy’n mynd i ofal maeth yn derbyn llyfryn sy’n llawn gwybodaeth a lluniau o’u cartref newydd, gofalwyr maeth a gwybodaeth arall, a bydd hyn yn helpu plant a phobl ifanc yn ystod cyfnod anodd i fod yn ymwybodol o’u hawliau.\nGweler sut y gwnaethaent yma\nBuom yn gweithio gydag oedolion i wneud i hyn ddigwydd a chreu’r llyfryn hwn a dywedwyd wrthym bydd y llyfrynnau Gwybodaeth hyn yn cael eu cwblhau gan yr holl ofalwyr maeth a’u rhoi i blant a phobl ifanc.\nGweler y llyfryn yma\nAstudiaeth Achos Mess up the Mess\nProsiect Gofal Profiadol Abertawe – Ail-feithrin yn y Gegin:\nCefnogodd y prosiect hwn bobl ifanc i gael mynediad at ystod o hawliau mewn ffordd hwyliog a hygyrch, gan gynnwys –\nErthygl 12 – Yr hawl i gael gwrandawiad\nErthygl 28/29 – Yr hawl i gael addysg ac i fod y gorau gallwch fod\nErthygl 15 – Yr hawl i gwrdd â ffrindiau ac ymuno â grwpiau\nErthygl 31 – Yr hawl i ymlacio a chwarae\nCrëwyd y pecynnau hyn ar y cyd â’r anhygoel blant a phobl ifanc sydd wedi cael profiad o’r system ofal yn Abertawe, Tîm Gwasanaethau Plant Abertawe a Chwmni Theatr Mess Up The Mess, fel rhan o’r prosiect Well Iawn a ariannwyd gan Gronfa Gymunedol y Loteri Genedlaethol. Roeddem yng nghanol cyfyngiadau symud Covid19 pan gafodd Mess Up The Mess y pleser o gwrdd â’r grŵp anhygoel o bobl ifanc sydd yn y system ofal. Gwnaethom hyn dros gyfarfodydd Zoom – ffordd wahanol iawn o weithio – ond fe gawson ni lawer iawn o hwyl.\nHolwyd y bobl ifanc beth sy’n effeithio ar eu llesiant nhw ac eraill. Dywedon nhw eu bod yn gweld eisiau cysylltiad a sut y mae mor bwysig ein bod ni’n dechrau ffurfio mwy o gysylltiadau gyda ffrindiau ac aelodau’r teulu yn y dyfodol. Dywedon nhw hefyd fod eisiau rhywbeth yn ymwneud â bwyd!!! Dyma sut ddaeth y pecyn i fodolaeth. Buon ni’n gweithio gyda thîm talentog o artistiaid, a chynllunwyr cacennau, er mwyn gwireddu gweledigaeth y bobl ifanc. Mae’r bobl ifanc wedi bod yn hanfodol wrth gynllunio’r pecyn hwn, o’r dechrau i’r diwedd.\nDyma gyfres o becynnau gweithgaredd ar eich cyfer chi, eich ffrindiau neu’ch cydweithwyr, er mwyn i chi gael hwyl, pobi gyda’ch gilydd, chwarae gyda’ch gilydd, chwerthin a ffurfio cysylltiadau. Gallai hynny fod wyneb yn wyneb neu trwy dechnoleg. Mae yna rysáit blasus, gweithgareddau difyr ac addurniadau hardd y gallwch eu gwneud gartref; fel bod eich amser gyda’ch gilydd yn teimlo’n sbesial iawn.\nLlawrlwythwch y pecynnau yma:\nEwch i dudalen Messupthemess\nBydd gan bob aelod o staff sy’n gweithio i gefnogi plant mewn cyd-destun gofal cymdeithasol gyfrifoldebau, a byddan nhw’n gwneud penderfyniadau ac yn cymryd camau sy’n effeithio ar blant. Mae’r rhain yn ddyletswyddau statudol i rieni corfforaethol, ac mae’n rhaid gwneud penderfyniadau er lles pennaf y plentyn. Heb linellau atebolrwydd clir a darparu gwybodaeth ddigonol i blant ynghylch pam mae’r penderfyniadau hyn wedi cael eu gwneud, gall rhai plant a’u teuluoedd gael eu gadael yn teimlo fel petaent wedi’u dadrymuso.\nDylai plant dderbyn gwybodaeth a chael mynediad i weithdrefnau sy’n eu galluogi i gwestiynu a herio penderfyniadau a wnaed, os byddan nhw’n dymuno gwneud hynny. Er mwyn i hynny fod yn effeithiol, mae angen i wasanaethau fod yn dryloyw a darparu rhesymau am eu penderfyniadau a’u gweithredoedd. Lle bynnag y bo modd, dylid cysylltu’r rhain â hawliau plant. I dderbyn unrhyw hawl, mae’n rhaid i blentyn wybod am eu gallu i’w hawlio, a medru mynd ati’n rhagweithiol i wneud hynny, gan gynnwys pan fyddan nhw’n gwneud cwyn neu’n herio penderfyniadau a gweithredoedd. Ystyr atebolrwydd yw galw llunwyr penderfyniadau i gyfri, sy’n galw am wybodaeth a data ynghylch perfformiad yn erbyn safonau hawliau plant.\nFfyrdd ymarferol i wasanaethau roi egwyddor atebolrwydd ar waith\nDarparu cyfleoedd i blant graffu ar uwch-reolwyr a hefyd, mewn awdurdodau lleol, ar aelodau cabinet.\nSicrhau bod llinellau atebolrwydd clir yn eu lle o ran gwneud penderfyniadau. Sicrhau bod modd cyfleu hyn i blant os bydd angen.\nDatblygu dolenni adborth da gyda phlant a gwneud y rheiny’n rhan o ddisgwyliadau ar draws y gwasanaeth. Dylai plant ddeall pa benderfyniadau sydd wedi cael eu gwneud mewn perthynas â’u cefnogaeth a’u gofal a sut mae eu barn wedi cael ei chymryd i ystyriaeth. Mae’r un egwyddorion yn berthnasol pan fydd plant a phobl ifanc wedi ymwneud â datblygu gwasanaethau fel grŵp.\nRhoi gwybod i blant a phobl ifanc yn rheolaidd beth sy’n digwydd pan fyddan nhw’n aros am benderfyniadau, hyd yn oed os does dim newyddion pendant eto. Mae cynnig galwad fideo neu alwad ffôn yn bwysig os bydd rhaid i chi ganslo ymweliad neu gyfarfod.\nRhoi gwybod i blant a phobl ifanc sut mae eu barn a’u dewisiadau wedi cael eu cymryd i ystyriaeth.\nCymryd cwynion plant o ddifri. Ymatebwch iddyn nhw orau gallwch chi, ac os byddan nhw’n dal yn anfodlon, trefnwch eu bod nhw’n siarad â’ch rheolwr (neu beth bynnag yw cam nesaf eich proses gwynion).\nDysgwch am sut mae Wrecsam yn cymhwyso’r egwyddor atebolrwydd:\nAsesiad o’r Effaith ar Hawliau Plant (CRIA)\nMae Llywodraeth Cymru yn defnyddio Asesiad o’r Effaith ar Hawliau Plant i dystio sut maen nhw wedi ystyried hawliau plant wrth wneud penderfyniadau. Er nad oes rhaid i bob sefydliad cyhoeddus cwblhau CRIA, maent yn adnodd defnyddiol wrth ystyried effaith penderfyniadau a sut gallent newid hwy i sicrhau’r effaith fwyaf bositif ar blant a phobl ifanc. Mae rhai awdurdodau lleol wedi gofyn i ni am ddogfen templed CRIA fedran nhw ddefnyddio, ac rydym wedi ymateb i’r galw wrth greu’r ddogfen hon sydd ar gael i unrhyw un mewn unrhyw sefydliad.\nMae’r ddogfen wedi’i strwythuro er mwyn i chi ystyried y pum egwyddor o’n Dull Hawliau Plant ac rydyn ni wedi gadael lle i chi nodi eich sylwadau ond does dim angen ei chwblhau yn llawn.\nLAWRLWYTHWCH EIN HADNODD CRIA\nAdnodd Hunan-Asesu Syml\nMae’r adnodd hunan-asesu hwn yn helpu gweithwyr proffesiynol a sefydliadau i wellau’r modd maent yn gweithio dros blant a phobl ifanc, gan gynnwys:\ncysylltu eich cynllun strategol i hawliau plant\ndarparu gwybodaeth i blant a phobl ifanc mewn iaith hygyrch\nrhoi’r cyfle i blant dylanwadu ar benderfyniadau eich sefydliad\nbod yn atebol i blant a phobl ifanc\nDEFNYDDIWCH EIN HADNODD HUNAN-ASESU\nCynghorion Brig gan Pobl Ifanc\nBuon ni’n gweithio gyda llawer o grwpiau o fobl ifanc ledled Cymru yn gofyn am eu safbwyntiau er mwyn ein helpu ni i greu Y Ffordd Gywir – Gofal Cymdeithasol. Dyma rai o’r cynghorion syml roedden nhw am eu rhannu:\nPoster – Cynghorion Brig gan Pobl Ifanc\nCytundeb Plentyn a Gwaith Cymdeithasol\nMae’r cynllun sesiwn yma’n darparu enghraifft o sut mae modd datblygu cytundeb rhwng plentyn a’u gweithiwr.\nOs hoffech chi ddarllen mwy am ein cytundeb ar sail hawliau, cliciwch ar y linc isod:\nCytuneb Plentyn a Gwaith Cymdeithasol\nConsortiwm Comisiynu Cymru ar gyfer plant – Comisiynydd Ifanc\nMae Consortiwm Comisiynu Cymru wedi creu ystod o adnoddau i gynorthwyo plant a phobl ifanc er mwyn iddynt gael mynediad i’w hawliau gan gynnwys:\n‘Fi yw Fi’ a chanllawiau ategol – Templedi i weithwyr proffesiynol Gofal Cymdeithasol i’w ddefnyddio er mwyn cofnodi gwybodaeth y gellir eu rhannu amdanynt ac sy’n “Bopeth amdanyn nhw”, mae’r rhain yn cefnogi –\nErthygl 12 – Yr hawl i gael gwrandawiad ac Erthygl 17- Yr hawl i wybodaeth\nCanllaw Fi yw Fi\nCA1 Fi yw Fi\nCA2 Fi yw Fi\nCA3 Fi yw Fi\nDatganiad manyleb PLANT – yn cynnwys dyfyniadau am yr hyn sydd ei angen ar blant o gartref da. Mae’r datganiad hyn yn cefnogi –\nErthygl 20 – yr hawl i dderbyn gofal ac Erthygl 12 – yr hawl i gael gwrandawiad\nDatganiad Manyleb Plant sydd wedi’i gynnwys, ac ar flaen pob Fframwaith Preswyl Cymru 2019 a chontractau Fframwaith Maeth Cymru 2021. Mae hyn yn sicrhau bod llais y plentyn yn cael ei flaenoriaethu wrth gomisiynu lleoliadau maeth a phreswyl ar gyfer plant sydd â’r sector annibynnol yng Nghymru.\nPoster – Datganiad Manyleb Plant a Phobl Ifanc\nDatganiad ar gyfer recriwtio gofalwyr – dyfyniadau am yr hyn y mae plant eisiau i ddarpar ofalwyr ei wneud pan na allant fyw gartref. Mae’r datganiad hyn yn cefnogi –\nErthygl 21 – Os na allwch chi fyw gyda’ch rhieni, mae gennych chi’r hawl i fyw yn y lle gorau i chi\nMae’r poster hwn wedi’i rannu’n eang ac mae wedi’i arddangos mewn llawer o gartrefi gofal ac o fewn adeiladau darparwyr maeth ledled Cymru. Hefyd mae ar gael ar wefan Gofal Cymdeithasol Cymru.\nPoster – Datganiad Comisiynwyr Ifainc ar gyfer recriwtio cynhalwyr\nDull Gweithredu seiliedig ar Hawliau Plant i Addysg yng Nghymru\nDull Gweithredu Seiliedig ar Hawliau Plant yng Nghymru


Ariennir Celfyddydau & Busnes Cymru gan:\nMae Cyngor Celfyddydau Cymru yn gyfrifol am ariannu a datblygu'r celfyddydau yng Nghymru, gan dynnu ar gyllid gan Lywordaeth Cymru. Mae hefyd yn gyfrifol am ddarpar arian y Loteri i'r celfyddydau yng Nghymru, wedi'i ddyrannu iddo gan yr Adran dros Ddiwylliant, y Cyfryngau a Chwaraeon (DCMS), sydd yn Llundain.\nEr fod Cyngor Celfyddydau Cymru yn gyfrifol am ariannu a datblygu'r celfyddydau yng Nghymru, mae'r Cyngor hefyd yn dosbarthu arian y Loteri ar gyfer y celfyddydau yng Nghymru. Mae cyllid y Loteri Genedlaethol yn cael eu dyrannu i Gyngor Celfyddydau Cymru gan yr Adran Diwylliant, y Cyfryngau a Chwaraeon (DCMS), a leolir yn Llundain.\nMae Llywodraeth Cymru yn gyfrifol am y rhan fwyaf o'r materion sydd o bwys i bobl Cymru o ddydd i ddydd, gan gynnwys yr economi, yechyd, addysg a llywodraeth lleol.\nMae Ymddiriedolaeth Elusennol Colwinston ei sefydlu yn 1995 gan ei sylfaenydd Mr Mathew Prichard CBE, ac mae’n dosbarthu grantiau i fudiadau elusennol cofrestredig y DU sy'n gweithio yn bennaf yn y meysydd Opera, Cerddoriaeth Clasurol a'r Celfyddydau Gweledol.\nMae'r Ymddiriedolaeth yn deillio o'i incwm y breindaliadau o gynhyrchiad West End o The Mousetrap, gan Agatha Christie, a agorwyd yn Llundain yn 1952 a swydd nawr yn y ddrama mwyaf hirhoedlog mewn hanes.\nMae'r Garfield Weston Foundation yn sefydliad teuluol, sy'n rhoi grantiau ymddiriedolaeth, sydd wedi bod yn cefnogi elusennau ar draws y DU am dros 50 mlynedd. O grwpiau cymunedol bach i sefydliadau cenedlaethol mawr, ei nod yw cefnogi sefydliadau sydd â atebion effeithiol i helpu'r rhai sydd mewn angen mwyaf.\nMae'r Sefydliad yn cefnogi ystod eang o sefydliadau a gweithgareddau sy'n rhannu ymrwymiad i gael effaith gadarnhaol ar fywyd y cymunedau y maent yn gweithio ynddynt, a'u bod yn cael eu ysbrydoli gan awydd i gyflawni rhagoriaeth.\nSefydlwyd y Sefydliad Moondance gan Gyd-sylfaenydd Admiral Insurance, Henry Engelhardt a'i wraig Diane Briere de L'Isle. Ei amcanion yw i ddyrannu arian ar gyfer dibenion elusennol cyffredinol. Mae prif meysydd ddiddordeb y Sefydliad yn cynnwys:\n1. Achosion yng Nghymru\n5. Gofal ac Ymchwil ar gyfer Clefydau Andwyol\n6. Y Celfyddydau a'r Dyniaethau\nNoddwyr Gwobrau 2019\nNoddwyr Categorïau 2019:


Yn Gyntaf mewn Cyflymder, Yn Gyntaf mewn Diogelwch: Datrys Problem y Gwanwyn Sengl | Systemau Dringo Disgyniad Perffaith\nYn nodweddiadol, mae pobl yn gweld y brêc sy'n rheoli'r cyflymder gostwng fel y mecanwaith critigol mewn haenau ceir, ac er eu bod yn hanfodol, a ydych chi erioed wedi ystyried beth sy'n digwydd os bydd belai auto yn stopio tynnu'n ôl? Mae'r haenau auto hunangynhwysol mwyaf cyffredin ar y farchnad yn defnyddio sbring pŵer i dynnu llinell achub y dringwr yn ôl wrth iddynt esgyn. Er eu bod yn brin, gall ffynhonnau mewn unrhyw belai auto brand fethu'n gynamserol, a phan fyddant yn gwneud hynny, bydd y belai auto yn stopio tynnu'n ôl. Tra bod y mecanwaith brêc yn parhau i fod yn gyfan, gall toriad yn y gwanwyn osod y llwyfan ar gyfer cwymp hir neu ysgytwol a all arwain at anaf difrifol neu waeth.\nFel y cyflenwr Auto Belay unigryw ar gyfer Dringo Cwpan y Byd IFSC, rydym yn gwybod bod dringwyr cyflymaf y byd yn dibynnu ar Belays Auto Disgyniad Perffaith. Gwnaethom gydnabod ers talwm, fod risg uwch i'r grŵp hwn o ddringwyr pe bai gwanwyn tynnu'n ôl yn methu a mynd ati i ddatrys problem sengl y gwanwyn.\nHeddiw, mae pob Bela Auto Auto Descent Perfect yn cael ei adeiladu gan ddefnyddio ein System Wanwyn Duplex unigryw: dyluniad coil hollt sy'n cynnwys dau sbring pŵer annibynnol wedi'u peiriannu ar gyfer dibynadwyedd a hirhoedledd. Mae'r System Gwanwyn Duplex yn cyflwyno diswyddiad i'r mecanwaith tynnu Disgyniad Perffaith, gan ei wneud yr unig Auto Belay a fydd yn parhau i dynnu'r llinyn yn ôl ar ôl torri'r gwanwyn.\nFelly sut ydych chi'n gwybod a yw'r ddau darddell tynnu'n ôl yn weithredol yn eich Belai Auto Disgyniad Perffaith? Mae'r gwneuthurwr wedi amlinellu prawf syml ar gyfer mesur grym tynnu a'i ychwanegu at y rhaglen archwilio ddyddiol. Mae gostyngiad mewn grym tynnu wedi'i fesur yn ddangosydd bod gwanwyn yn debygol o fod wedi torri. Dylai'r uned gael ei rhoi mewn cwarantîn a'i dychwelyd i ganolfan wasanaeth awdurdodedig i'w harchwilio a'i hatgyweirio.\nEin cenhadaeth yn Perfect Descent yw adeiladu'r Auto Belay a'r Disgyniad Perffaith gorau i wella.


Newyddion - Cymhwyso dalen galfanedig wedi'i rolio'n boeth\nCeisiadau diwydiant strwythur 1.Steel\nDefnyddir galfanedig rholio poeth yn y diwydiant strwythur dur yn bennaf ar gyfer tai a gweithdai strwythur dur ysgafn, y prif sgerbwd adeilad yw dur ffurf oer galfanedig, dur C yn bennaf, dur Z, plât dwyn llawr a gweithgynhyrchu gwteri dur, manylebau trwch yn bennaf 1.5 -3.5mm.\nOherwydd pwysau ysgafn, cryfder uchel, siâp hardd, adeiladu cyflym, llai o lygredd, perfformiad gwrth-wynt a seismig da, mae adeiladau strwythur dur yn "ddeunyddiau adeiladu gwyrdd" sy'n gyfeillgar i'r amgylchedd.\nMewn gwledydd datblygedig, mae'r defnydd o strwythur dur wedi dod yn duedd datblygu adeiladau, yn Tsieina, mae'r gwaith o adeiladu strwythur dur yn ei ddyddiau cynnar o hyd, mae yna lawer o ddatblygiad a photensial.\nYn ôl y data yn Taiwan, cyfran y bwrdd wedi'i orchuddio â lliw a'r swbstrad poeth galfanedig wrth adeiladu yw 5: 1 yn gyffredinol. Yn seiliedig ar y cyfrifiad hwn, mae galw marchnad dalen galfanedig swbstrad poeth Tsieina eleni tua 600,000 tunnell.\nOherwydd y gallu cynhyrchu domestig cyfredol o ddalen galfanedig wedi'i rolio'n boeth, ac ni all mewnforion lawer â galw'r farchnad, y defnydd mwyaf ar y farchnad ar hyn o bryd yw cynhyrchu dur galfanedig bach o ddur gyda dalen galfanedig, wedi'i gyfyngu gan amodau cynhyrchu a phroses. gall technoleg, ansawdd wyneb y cynnyrch, rheoli faint o galfanedig, ymwrthedd cyrydiad ac eiddo mecanyddol ateb galw'r farchnad.\nCeisiadau diwydiant seilo 2.Steel\nO'i gymharu â'r cynhwysydd storio traddodiadol gwreiddiol, mae gan y warws dur fanteision adeiladu'n gyflym, tyndra aer da, cryfder uchel, llai o ardal feddiannaeth, cost isel, strwythur newydd, ymddangosiad hardd ac ati. Mae mwy nag 80% o'r grannaire gweithgynhyrchu dur yn drwch 1.0-1.4mm, lled stribed dur galfanedig 495mm wedi'i rolio poeth (2.5-4mm 75%), deunydd Q215-235, maint galfanedig & GT; 275 gram y metr sgwâr. Mae pyllau trin carthffosiaeth systemau trin carthffosiaeth trefol a diwydiannol yn defnyddio dalen galfanedig 4.0mm yn bennaf.\n3.Cymhwyso'r diwydiant cynhyrchu ceir i deithwyr rheilffordd\nMae gweithgynhyrchu'r gragen allanol, y gragen fewnol, plât uchaf a gwaelod y car teithwyr yn gofyn am ddalen galfanedig rolio poeth neu oer 1.0-3.0mm. Mae dalen galfanedig wedi'i rolio'n boeth yn disodli dalen oer-rolio, sy'n symleiddio'r broses, yn cyflymu cylch gweithgynhyrchu'r cerbyd, ac yn ymestyn oes gwasanaeth y cerbyd. Ar gyfartaledd, mae pob car teithiwr yn defnyddio 15 tunnell o ddalen galfanedig wedi'i rolio'n boeth, ac mae 1-2.75mm ymhlith 4.5 tunnell. Y capasiti cynhyrchu ceir teithwyr blynyddol blynyddol yw tua 10,000 o unedau, ac amcangyfrifir bod y galw am ddalen galfanedig wedi'i rolio'n boeth tua 45,000 tunnell.\nCeisiadau diwydiant 4.Atomotif\nMewn gwledydd datblygedig, mae maint y plât dur cotio wedi cyfrif am fwy na 60% o faint o fetel dalen. Mae'n duedd anochel bod plât cotio yn cael ei ddefnyddio'n helaeth fel gorchudd corff ceir i wella perfformiad gwrth-cyrydiad. O'r defnydd o ddalen galfanedig mewn automobiles, mae ei fanylebau defnydd yn fwy, mae'r swm yn fwy, a ddefnyddir yn bennaf yn y plât gwaelod o gerbydau modur, trawstiau amrywiol, plât cryfhau trawst, cefnogaeth, braced a phlât cysylltu. Oherwydd y defnydd o rannau cudd, nid yw'r gofynion ansawdd wyneb a pherfformiad lluniadu dwfn yn uchel, felly gellir defnyddio rhai rhannau i ddisodli'r prosesu dalen galfanedig swbstrad poeth, mae manyleb dalen galfanedig poeth y ceir yn 1.5-3.0mm yn bennaf.\n5.Instead o ddalen galfanedig wedi'i rolio'n oer\nAr hyn o bryd, mae gweithgynhyrchwyr galfanedig domestig mwy na 1.2mm o gynhyrchu galfanedig tua 12-140,000 tunnell y flwyddyn, yn ôl cyflwyniad arbenigwyr, nid yw taflen galfanedig sylfaen wedi'i rolio'n oer a thaflen galfanedig sylfaen boeth wrth ddefnyddio perfformiad yn wahanol, ac nid yw'r sylfaen boeth yn wahanol mae gan ddalen galfanedig fanteision cost amlwg. Mewn theori, gall galfaneiddio swbstrad poeth ddisodli cynhyrchion galfaneiddio swbstrad oer yn llwyr.